Syok Rakam Filem Dalam Pawagam, Tindakan Wanita Ini Masih Berdegil Selepas ‘Kantoi’ Buat Netizen Berang

Umum diketahui para penonton tidak dibenarkan merakam di dalam pawagam. Malah, perkara ini turut diumumkan sekali lagi sebelum sesebuah filem bermula. Merakam babak dalam wayang sememangnya menyalahi akta dan bakal dikenakan tindakan.

Di sebalik usaha pelbagai pihak lebih sedekad ini memaklumkan isu larangan merakam, masih terdapat individu yang berdegil serta memilih untuk merakam. Lebih parah, rakaman yang dibuat dikongsikan secara terus untuk tontonan umum di TikTok.

Terbaharu, tular sebuah insiden menerusi perkongsian Twitter @4hmadsaf1q92 yang menyaksikan seorang wanita dengan penuh selamba merakam babak sebuah filem. Meskipun sudah ditegur mengenai tindakan yang dilarang tersebut, wanita ini seolah berdegil untuk membuang rakaman yang dibuat.

Kawan aku kerja wayang, ada orang terang terangan rekod dalam wayang. Lepas tu buat muka tak bersalah 💩💩

Sial jugak perempuan ni, korang tgk la lagak dia tu. @TGVCinemas plis la take action. pic.twitter.com/Ubplvq2KK4

— syapiq (@4hmadsyaf1q92) January 31, 2023

Situasi yang berlaku telah memaksa petugas pawagam ini mendesak serta memaklumkan untuk memanggil manager beliau berikutan kedegilan yang ditunjukkan.

Bukan itu sahaja, pihak TGV juga turut mahukan informasi lanjut mengenai tarikh, masa dan lokasi rakaman yang dibuat untuk siasatan lanjut. Malah, para netizen juga turut berang dengan perlakuan wanita ini walaupun sudah ditegur berulang kali.

Hi, sila dm kami tarikh, masa dan lokasi pawagam bagi semakan. – GX

— TGV Cinemas 🇲🇾 (@TGVCinemas) February 1, 2023

Dik… jangan kata manager saya tak bagi rekod. Bagitau dia perbuatan dia tu menyalahi undang2. Sebut akta sekali. Boleh didakwa & jika didapati bersalah boleh didenda/penjara (saya tak pasti boleh dipenjara atau tidak). GSC/TGV kena train staff sikit lagi ya 🙂

— Tok Wae (@Tok_Wae8811) January 31, 2023

kalau dah kerek macam ni, saman je terus biar padan dengan muka 🥱

Tak mengaku, tapi TikTok penuh dengan recording filem. ☠☠☠☠@TGVCinemas plis do something.

Link TikTok https://t.co/koK6bg3cXE pic.twitter.com/CjScnNPHIR

Menerusi semakan terbaru, akaun TikTok wanita ini masih lagi aktif sekaligus mengesahkan beliau merupakan individu yang merakam dalam pawagam tersebut.


‘System Down’ Di KLIA Dan KLIA 2, Penumpang Terpaksa Berkampung Menanti Pesawat

Kecoh pagi dan tengah hari ini apabila KLIA dan KLIA 2 dikatakan dibanjiri orang ramai gara-gara terpaksa menanti dalam tempoh yang panjang berikutan dua lapangan terbang ini mengalami masalah ‘system down’.

Isu yang berlaku telah mendesak orang ramai terpaksa menanti sehingga lebih 7 jam bermula sejak dari awal mahu melakukan proses check-in sehingga dapat berlepas. Difahamkan isu bukan sahaja melibatkan sebuah syarikat penerbangan sahaja, malah beberapa syarikat penerbangan lain turut terkesan.

Menurut perkongsian TikTok @coachingcarakurus, beliau yang bangun seawal 3 pagi untuk bersiap ke KLIA terpaksa menanti sehingga tengah hari berikutan isu yang berlaku.

♬ original sound – coach.haslina.nasir – coach.haslina.nasir

Sementara itu, difahakam keadaan KLIA dan KLIA 2 dilaporkan semakin ramai berikutan peningkatan penumpang yang menantikan kapal terbang mereka untuk berlepas.

both KLIA and KLIA2 check in system down. people are raging 😥

been here for almost 4hrs and I've heard yelling at airline workers.. not their fault the system is not working. pic.twitter.com/cR9P62tGy5

— joykael (@refrainVAL) November 3, 2022

♬ original sound – Azim Hafifz – Azim Hafifz

Boarding ke Miri sepatutnya pukul 5:40 pagi , tapi jam 7:13 pagi masih disini. 😅 Bertabahlah kita semua. Pasti ada hikmah disebaliknya. Kita merancang Allah juga merancang. Yakinlah yang perancangan Allah lebih sempurna. 🥰 #positivevibes #airasia #tonyfernandes #systemdown

Berdasarkan perkongsian video daripada netizen, masalah melibatkan sistem pada dua lapangan terbang ini secara serentak telah membuatkan orang ramai memenuhi ruangan lapangan terbang tersebut. Selain itu, jumlah kereta yang berada di sekitar lapangan terbang tersebut juga dilihat semakin meningkat.

Diharapkan isu yang berlaku dapat diselesaikan sepenuhnya sekaligus tidak lagi berulang dalam mengelakkan para penumpang terpaksa menanti sehingga lebih 7 jam sebelum berlepas ke destinasi pilihan.


Gadis Ini Buat ‘Sticker’ Kartun Berhijab Yang Comel Untuk Aplikasi Telegram

Ramai orang Malaysia yang berbakat di Facebook Group bidang grafik. Tempoh hari saya temui Aiman Azhar yang menjadikan rumah lama sebagai peta games Counter Strike. Kali ini pula, saya temui seorang gadis yang telah menghasilkan sticker kartun berhijab yang comel khas untuk digunakan di aplikasi Telegram.

Dia sering menghasilkan kartun-kartun comel yang digelar ‘doodle’ atau ‘chibi’ dalam Bahasa Jepun sejak 2010. ‘Doodle’ adalah sejenis lukisan contengan. Dan ‘chibi’ adalah merupakan sejenis karakter kartun yang kecil dan comel. Contohnya seperti karakter kartun Shin Chan dan Chibi Maruko Chan.

Ketika itu tidak ramai doodler dari Malaysia dan dia salah seorang doodler yang aktif di Tumblr. Nama samaran ‘syuthekitteh‘ digunakan untuk karakter kartun dia disitu.

Saya Syuhada Zulkifli adalah seorang freelance designer yang cenderung kepada hasil karya yang comel dan minimalist. Saya juga adalah seorang doodler dan crafter sambilan di samping bekerja tetap sebagai Assistant Programmer. Dalam masa yang sama saya menjadi pelajar separuh masa dalam jurusan Sains Komputer (grafik dan perisian multimedia) di UTM.

Selain di Tumblr, hasil karya Syuhada termasuk craft works dan graphic design boleh dilihat di Facebook dan Instagram @craftedbysyu. Dia juga menghasilkan merchandise daripada karakter kartun seperti sticker, kalendar dan sebagainya. Ada di antaranya dijual di Etsy.

Dia pernah menjadi designer produk Mora Essential milik Mira Filzah dan Molkhan semasa fasa awal produk tersebut. Kini, dia fokus kepada doodle dan craft work serta mahu menjadi illustrator untuk majalah, buku dan laman web yang memerlukan karektor-karektor comel.

Saya telah menghasilkan ‘sticker pack for Telegram apps’ dan sticker ini boleh dimuat turun secara percuma oleh pengguna Telegram dan digunakan di dalam conversation mereka di apps tersebut.

Pada awalnya Syuhada hanya mencipta sticker ini hanya untuk kegunaannya dan teman-teman sahaja. Tapi respon mereka telah membuatkan dia mahu menyebarluaskan sticker ini kepada umum. Ia berikutan mereka menyukainya dan agak sukar untuk menjumpai sticker pack yang berkarakter kartun berhijab yang comel.

Ini adalah 10 sticker kartun berhijab untuk aplikasi Telegram karya Syuhada:

1. Open apps Telegram di smartphone atau webtelegram/desktop Telegram.
2. Klik ini: http://telegram.me/addstickers/syuthekittehVOL2
3. Klik butang ‘Add 10 Stickers’.
4. Stickers sudah sedia untuk digunakan di dalam conversation Telegram.

Sebagai permulaan, sticker pack ini hanya mempunyai 10 keping sticker sahaja dan Syuhada ada merancang untuk menambah sticker pack yang lain pula di masa hadapan.

Untuk Telegram, prosedurnya tidak memerlukan saya berurusan dengan orang dalaman apps Telegram secara direct. Saya hanya perlu berkomunikasi dengan perantara yang dinamakan ‘sticker bot’. Daripada situ, saya akan diberikan instructions untuk memuatnaik dan publish sticker saya.

Berbeza dengan platform lain seperti Facebook dan apps lain, Syuhada perlu berurusan dengan pihak dalaman platform tersebut sekiranya ingin menghasilkan sticker untuk apps mereka. Tapi proses itu tidak akan menghalang cita-cita Syuhada untuk menghasilkan sticker pack untuk platform lain kelak.

Jika anda pengguna Telegram, boleh dapatkan karektor comel berhijab ini secara percuma mengikut cara yang telah diterangkan di atas.


‘Syukur Dapat Hadiahkan Nenek Rumah’ – Ebit Lew Bantu Bina Kediaman Mangsa Banjir

Wanita berusia 76 tahun, Rohana Mahfuz sebelum ini pernah tular di media sosial apabila kehilangan rumah pusakanya yang berusia 52 tahun akibat banjir. Kediaman yang terletak di Kampung Jawa itu kini hanya tinggal tangga batu sebagai sisa akhir kenangan selepas keseluruhan rumah di bawah air bah.

Terbaharu, penceramah bebas, Ebit Lew tampil menghadiahkan sebuah rumah kepada wanita terbabit. Di dalam hantaran yang dimuat naik di laman Facebook peribadinya, Ebit Lew mendedahkan bahawa sudah sebulan wanita yang disapanya sebagai ‘nenek’ buntu bagaimana untuk membina rumah pusakanya.

“Syukur dapat hadiahkan nenek Rohana Mahfuz 76 tahun rumah baru. Setelah rumahnya hanyut banjir di Hulu Langat. Semuanya habis cuma tinggal tangga. Kami akan bina semula rumah. Menangis jer dari mula jumpa tadi. Dah sebulan nenek tak tahu macam mana nak bina rumah. Dari mula hanya meluah rasa dan ujian hidupnya. Satu sahaja saya minta dengan ustaz doakan nenek disayangi Allah dan masuk syurga,” kata Ebit Lew.

Pada Disember lalu, ketika ditemubual oleh media tempatan, Rohana menganggap semua yang berlaku adalah ujian daripada tuhan. Tambahnya lagi, sebagai manusia biasa beliau menganggap apa yang terjadi adalah kerja tuhan yang mengambil semula apa yang pernah dipinjamkan kepadanya.

Namun kehadiran Ebit Lew sedikit sebanyak merawat luka yang ditimpa oleh Rohana setelah rumah yang sudah menjadi sebahagian daripada hidupnya hanyut dibawa banjir.

“Dari mula menangis jer. Katanya ini hari paling gembira dapat jumpa ustaz. Saya jarang menangis tapi hari ni nak menangis je. Selalu tengok dekat TV. Boleh tak ustaz jangan balik lagi. Nenek nak dengar nasihat. Nenek doakan saya ye. Mak ayah saya dah meninggal dunia. Saya perlu doa nenek. Terus nenek doakan saya. Syukur rasa.

“Kami terus tengok plan rumah dan call kontraktor. InsyaAllah akan bina rumah baru untuk nenek. Nenek tiada suami dan anak-anak. Syukur adik beradik dan jiran tetangga ramai membantu. Serta masyarakat ramai membantu. Doakan yer rumah nenek dapat kami siapkan mengikut plan asal. Alhamdulillah. Segala puji bagi Allah,” kata Ebit Lew.

Ebit Lew jawab 10 dakwaan yang dibuat Caprice dan Nadir Al-Nuri secara ‘Live’. Untuk bacaan lanjut, klik pautan di bawah.

Ebit Lew Jawab 10 Dakwaan Yang Dibuat Caprice Dan Nadir Al-Nuri Secara ‘Live’

‘Terkejut Dengan Layanan Baik Ketuanya’ – Ebit Lew Ziarah Kawasan Gangster Di Brazil

Lelaki Ini Kongsi Cerita Penuh Caprice vs Ustaz Ebit Lew Yang Telah Diringkaskan


8 Lokasi ‘Syurga Tersembunyi’ Di Indonesia Buat Anda Terus Mahu Ke Sana

Buat anda yang gemar menikmati keindahan alam semula jadi, Indonesia merupakan di antara negara terbaik yang boleh dikunjungi. Sejak akhir-akhir ini, banyak lokasi-lokasi menarik di Indonesia yang mula mendapat perhatian pelancong dari seluruh dunia untuk ke sana. Antaranya adalah Danau Kaolin dan ‘Little Afrika’ Taman Nasional Baluran.

Baca: Ini Rujukan Khas Buat Anda Yang Mahu Travel Ke Laskar Pelangi

Bagi pelancong Malaysia, travel ke Indonesia boleh dikatakan satu pilihan yang sangat ideal. Bukan sahaja boleh dikunjungi pada bajet yang rendah, malah dari segi makanan, budaya dan komunikasi boleh dikatakan hampir tiada masalah. Satu keistimewaan untuk rakyat Malaysia.

Sempena kerjasama AirAsia dan Kementerian Pelancongan Indonesia baru-baru ini, kami nak kongsi 8 lokasi ‘syurga tersembunyi’ yang cantik membiru ada di Indonesia untuk anda terjah bila ke sana. Yang sempat rebut tiket tambang rendah RM79* AirAsia, ini bonus untuk anda.

Umpama Tasik Kaminoko Ike di Jepun, Telaga Rambutan Monte yang terletak di daerah Blitar ini juga tidak kalah cantiknya. Tasik dengan air yang sangat jernih dan warna kebiruan ini pastinya memberikan anda suasana yang santai serta menenangkan. Uniknya, di sini terdapat ikan purba yang kononnya ikan milik para dewa.

Memukau! Itu perkataan yang paling tepat untuk menggambarkan keindahan Telaga Biru Semin. Sebelum terkenal sebagai lokasi pelancongan, Telaga Biru Semin ini pada asalanya merupakan bekas galian yang terbiar bertempat di daerah Kabupaten Gunung Kidul, Yogyakarta.

Jangan lepaskan peluang ke Tebing Makariki jika berkunjung di Maluku Tengah. Lokasi indah dengan keindahan air berwarna biru ini dikatakan masih lagi terjaga dan jarang dikunjungi pelancong asing. Danau Tebing Makariki terletak di kaki Gunung Binaia, untuk sampai ke sini anda perlu berjalan kaki selama 2 jam.

Awal tahun lepas, Danau Koalin menjadi lokasi paling hits di Indonesia. Keindahan air berwarna biru yang dikelilingi tebing putih menjanjikan permandangan yang cukup mempersonakan buat anda. Salah satu tempat mesti pergi bila sudah ke ‘Laskar Pelangi’.

Danau Labuan Cermin terletak di daerah Kalimantan Timur. Dikelilingi hutan bakau dan bukit-bukit tinggi, Danau Labuan Cermin miliki keunikan tersendiri. Air dua rasa, masin di bahagian dasar dan rasa tawar di bahagian atas permukaannya merupakan tarikan utama pelancong yang datang ke sini.

Danau Biru Walasiho terletak di Desa Walasiho, Sulawesi Tenggara. Bukan hanya cantik, Walasiho di kelilingi pokok-pokok hijau serta air yang sejuk buat anda mahu berendam sepuas-puasnya. Selain daripada itu, Walasiho terkenal sebagai lubuk Ikan Kerapu.

Telaga Samares terletak di Desa Samares, Biat Timur, Biak Numfor, Papua. Menariknya, tempat ini digelar sebagai tempat paling biru di Indonesia. kejernihan airnya yang berwarna biru terang ini pasti membuatkan siapa sahaja jatuh cinta.

Situ Cilembang merupakan sebuah danau kecil yang menjadi sumber air bagi penduduk di Dusun Curug ini mempunyai banyak nama, antaranya ialah Sirah Cilembang, Situ Cilembang, Danau Biru Hariang Cilembang. Terletak di daerah Sumedang, Jawa Barat, tempat cantik ini mula menjadi buruan pelancong sejak beberapa tahun lepas.

Tetapi harus diketahui, pelancong yang datang ke sini dilarang sekerasnya untuk mandi dan berenang. Sebagai menghormati penduduk di sini, cukuplah sekadar membasuh muka atau mencuci tangan sahaja.


Aktivis Minta Maaf Atas Isu Merokok Di Stesen Minyak

Baru-baru ini tular satu video di Facebook dari seorang pengasas aktivis hak pengguna jalanraya Brotherhood, Lando Zawawi yang heboh mengenai isu beliau ditegur oleh pekerja stesen minyak kerana merokok di dalam kawasan stesen minyak.

Kejadian yang berlaku di salah satu stesen minyak di Setia Alam ini dikatakan bermula apabila Lando menyalakan rokok di dalam kereta yang menyebabkan tindakan refleks dari seorang pekerja di stesen tersebut pantas mengambil alat pemadam kebakaran dan mengacukan kepada beliau. Hal ini kemudian menyebabkan beliau membuat laporan di balai polis berdekatan.

Lando tampil sekali lagi di stesen minyak berkenaan untuk bertemu dengan pekerja tersebut yang dikenali sebagai Loius dan memintanya untuk meminta maaf. Video yang dimuat naik di Facebook Lando Zawawi kemudian mendapat pelbagai reaksi daripada netizen. Beliau mempertahankan tindakannya dengan menyatakan beliau menyalakan rokok di dalam kereta dan akan beredar dari stesen tersebut.

Berikutan desakan dan kritikan yang diterima daripada netizen mengenai tindakannya, Lando akhirnya memuat naik satu video permohonan maaf mengenai isu tersebut.

Namun dalam video berdurasi 2 minit 53 saat tersebut, sepatutnya pihak stesen minyak memberi peringatan terlebih dahulu sebelum ‘menyerang’ pelanggan seperti yang dilakukan oleh pekerja berkenaan.

Umum mengetahui risiko yang bakal terjadi jika terdapat bahan pencetus kebakaran di sekitar premis berkenaan seperti beberapa kes yang berlaku beberapa tahun lalu yang menyebabkan kebakaran kenderaan ketika berada di stesen minyak.

Jika dilihat semula dalam kes ini sepatutnya pengguna stesen minyak lebih peka dengan undang-undang dan peraturan yang ditampal di setiap stesen pam untuk menjamin keselamatan diri sendiri dan pengguna lain.

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


T-Series Akhirnya Berjaya Menandingi Bilangan Pengikut PewDiePie Di YouTube

Persaingan bilangan subscribers antara dua akaun YouTube iaitu syarikat rakaman India, T-Series dan YouTuber yang terkenal dengan review permainan video, PewDiePie sudah bermula sejak beberapa bulan lalu. Perkara ini semakin menjadi hangat ketika bilangan pengikut kedua-dua akaun ini mencapai lebih 80 juta pengikut sehingga ada peminat PewDiePie yang sanggup menyewa papan iklan untuk mempromosikan akaun kegemaran mereka.

Baru-baru ini menurut laporan daripada syarikat analisis media sosial, SocialBlade yang mengesahkan kejayaan T-Series yang memecah rekod sekaligus memegang gelaran akaun dengan bilangan pengikut paling ramai. T-Series berjaya mengatasi PewDiePie dengan 2,000 pengikut.

Akan tetapi, T-Series hanya berjaya mempertahankan gelaran ini selama 8 minit sahaja. Berdasarkan laporan teperinci daripada SocialBlade, T-Series berjaya memintas bilangan subscribers PewDiePie disebabkan audit berkelompok yang dilakukan oleh YouTube untuk memastikan subscribers sebenar dan bukannya bot.

Proses ini telah menyebabkan PewDiePie kehilangan hampir 20,000 subscribers dan membenarkan T-Series memintas bilangan subscribers beliau. Buat masa ini, PewDiePie masih akaun dengan pengikut paling ramai tetapi dengan penambahan bilangan pengguna YouTube di India, bila-bila masa sahaja T-Series akan memintas PewDiePie.


Sehelai T-Shirt Menjadi Lambang Anda Rakyat Malaysia Dan Terima Layanan Baik

Nota Editor: Kami kongsikan satu lagi kisah menarik daripada  Facebook Page M&M Backpacking sewaktu kembara mereka ke Eropah baru-baru ini. Jika anda belum tahu, T-Shirt yang diceritakan dalam kisah ini adalah keluaran Abstrax Jingga.

Dalam penggembaraan kami kali ini, saya sangat suka memakai baju yang melambangkan saya ini orang Malaysia. Pada mulanya saya tercari cari apa yang sesuai untuk dipakai.

Untuk memakai baju Melayu sepanjang masa mungkin tidak terlalu praktikal. Untuk memakai songkok ketika berjalan pula, adalah antara yang saya fikir mampu untuk saya buat tetapi memandangkan songkok saya masih baru dan saya mahu menggunakannya untuk hari raya.

Akhirnya, saya ditemukan dengan baju Abstrax ini. Kainnya ringan, mudah kering ketika dibasuh dan yang paling penting, tertera perkataan Malaysia dengan amat besar didepan baju. Saya beli dua helai, satu untuk saya dan satu lagi untuk isteri.

Berjalan dengan baju Malaysia ini membuatkan kita berjalan dengan hati hati. Ini kerana dari jauh lagi orang sudah kenal bahawa kita ini orang Malaysia, jadi perlulah kita menjaga tingkah laku kita sebagai warganegara Malaysia disamping kita juga menjadi duta kecil negara.

Ketika saya hendak ke Sarajevo, saya bertanya beberapa rakan yang pernah ke sini tentang pengalaman mereka disini. Antara cerita menarik mereka adalah apabila mereka ceritakan tentang pengalaman mereka dilayan dengan begitu baik oleh pihak Kedutaan Besar Malaysia di Sarajevo.

Saya jadi tertanya tanya, kenapa ada Kedutaan Besar Malaysia disini. Sebelum membuka Kedutaan Besar Malaysia diluar negara, pastilah kerajaan akan melihat banyak perkara dan antaranya pastilah kerelevanan membuka sebuah kedutaan di negara tersebut. Ini adalah persoalan yang belum saya dapatkan jawapan.

Saya juga bertanya pada kawan kawan, tentang bagaimana pandangan orang Bosnia terhadap orang Malaysia, kata mereka orang Bosnia sangat hormat pada orang Malaysia.

Antara sebab mengapa orang Bosnia sangat hormat pada orang Malaysia adalah kerana ketika perang Bosnia dahulu ( 1993-1995 ), Malaysia adalah antara mereka yang menghantar bantuan yang terbaik. Ketika berjalan di Sarajevo bersama tour guide , saya bertanya mengenai perkara ini dan dia membenarkan cerita ini.

Ketika berjalan di Sarajevo tempoh hari juga, dari jauh seorang pakcik menjerit nama Malaysia lalu datang dan memeluk saya sambil tersenyum.

Begitulah pandangan kebanyakan orang luar terhadap negara kita. Antara tokoh yang saya kira memainkan peranan besar dalam membina pandangan masyarakat luar terhapda Malaysia adalah Tun Mahathir sendiri. Kebijaksanaan beliau dan ketegasan beliau membuatkan negara kita dikenali di persada dunia.

Maka sebagai rakyat Malaysia, haruslah kita menjaga perwatakan dan sikap kita ketika berada dilur negara. Sikat sopan santun dan moral yang tinggi yang telah kita pelajari, haruslah tetap kita terapkan walau dimana jua kita berada.

Sepanjang duduk diluar negara, ada satu soalan tentang Malaysia yang payah untuk saya jawab,

Nota tambahan editor: Anda boleh layari website Abstrax Jingga jika berminat dengan t-shirt menarik keluaran mereka.

BACA: Pelajar Malaysia Kongsi Pengalaman Berpuasa 20 Jam Sehari Di Perantauan

LIKE dan FOLLOW Vocket di Facebook serta Instagram


T-Shirt Kedah Digayakan Pelakon Dalam Filem Tamil Buat Netizen Terhibur Dan Bangga

Jika sebelum ini buah rambutan dipilih sebagai buah makhluk asing dalam drama bersiri Netflix, kini baju t-shirt Kedah pula muncul dalam babak sebuah filem Tamil.

Pengguna Twitter @apiswowgituh telah berkongsi gambar babak tersebut di Twitter miliknya. Perkongsian tersebut berjaya mencuri perhatian netizen sekaligus buat netizen terhibur.

Tengah tengok cerita tamil pastu nampak mamat ni pakai tshirt Kedah. Mana dia rembat ni? Hahdjajajha pic.twitter.com/sG8YLVwIie

Para netizen juga ada yang tertanya-tanya bagaimana pelakon tersebut boleh memperoleh baju tersebut. Malah, ramai juga yang berbangga menjadi anak jati Kedah.

dia bawak nama Kedah sampai india.bangga nya🤣

— Reen🤍🇲🇾 (@reenajoo_) September 24, 2020

Bundle sana kot hahahaha. Dia kenal barang tu.

— Ahmad Shafiq 🇲🇾 (@shaffffiq) September 22, 2020

Hahaha kami bangga jadi anak jati kedah. Nahhhhh, p sampai india haaa,.

— ♏ (@NurMazniZahiah) September 24, 2020

Haha ni baru betul dengan tagline kedah serata rata. Ini luaskan kuasamu tapi yang pakai baju dia bangsa dia je😂

— Pakcik Tat (@ngman_tat) September 24, 2020

Untuk pengetahuan anda, babak yang memaparkan pelakon memakai baju Kedah ini merupakan sebuah filem aksi diterbitkan pada tahun 2018. Vijay Chander adalah pengarah bagi filem Sketch ini. Ada yang sudah menonton?

Tahukah anda bahawa syiling lama Malaysia pernah muncul dalam drama bersiri Netflix? Klik pautan di bawah untuk ketahui lebih lanjut.

Drama Bersiri Netflix The Spy Gunakan Duit Syiling Lama Malaysia Curi Perhatian Netizen

Drama Bersiri Netflix ‘Another Life’ Pilih Rambutan Sebagai Buah Dari Angkasa Lepas

Karya Tempatan ‘Fly by Night’ Kini Boleh Ditonton Menerusi Netflix


8 Tabiat Ini Buat Anda Kelihatan Lebih Cepat Tua

Pernah tak anda ditegur kelihatan lebih tua dari usia sebenar? Kebiasannya adalah disebabkan faktor genetik, tetapi ada juga beberapa faktor lain yang menjadi penyumbang kepada proses penuaan ini.

Apa yang anda lakukan seharian secara automatik terkesan kepada tubuh, baik dari segi pemakanan, senaman dan juga aktiviti harian yang lain. Di sini kami kongsikan 8 kebiasaan yang patut anda elakkan untuk sentiasa kelihatan muda.

Ramai orang menghindari lemak kerana risau tentang masalah berat badan, sedangkan tubuh kita sebenarnya memerlukan lemak untuk mencegah kedutan. Asid lemak omega 3 sebenarnya sangat penting untuk mendapatkan kulit yang lembut dan rata.

Kesilapan dalam diet rendah lemak ini boleh mengakibatkan kulit kehilangan lemak baik yang diperlukan tubuh, secara langsung ia menjadi faktor penuaan pada kulit.

Tabiat ini patut dielakkan. Kami percaya minum menggunakan penyedut sudah menjadi satu kebiasaan, lebih-lebih lagi ketika minum minum di dalam tin atau kotak.

Minum menggunakan straw atau penyedut ini memaksa bibir anda bergerak dan bahagian sekitar mulut tertarik. Kebiasaan ini boleh menyebabkan bahagian bibir dan mulut mudah berkedut, hal yang sama juga kepada perokok. Jadi minum terus dari gelas lebih baik dari minum menggunakan straw.

Ini juga perkara penting untuk diketahui. Duduk dalam keadaan posisi yang buruk boleh memberi kesan terhadap tubuh anda, contohnya seperti duduk dalam keadaan menyendeng di atas sofa.

Kebiasaan ini boleh menyebabkan otot dan tulang menjadi tengang. Kesannya, dalam jangka masa panjang tubuh anda akan membengkok. Kalau tak mahu cepat bongkok elakkan tabiat ini. Serius!.

Kerap terdedah kepada sinaran UV  (ultra violet) juga boleh menyebabkan penuaan pada kulit. Anda boleh gunakan losyen pelindung matahari (sunblock) untuk melindungi kulit anda dari terkena sinaran UV, sabaiknya guna setiap hari walaupun cuaca mendung.

Cuaca panas mendorong anda terdedah kepada penghawa dingin, tidak kira di pejabat, di rumah ataupun di dalam kereta. Terlalu kerap terdedah kepada penghawa dingin juga tidak elok. Ia boleh menyebabkan kulit anda cepat kering, jadi pastikan suhu bersesuaian dan tidak terlalu sejuk.

Ya, semua orang tahu gula memang membahayakan kesihatan tetapi ada lagi yang lebih bahaya dari gula, iaitu stress! Stress atau tekanan ini juga tidak baik untuk kesihatan tubuh kita.

Tahukan anda, makanan manis seperti coklat mampu mengurangkan stress? Jadi tidak salah sekali-sekali beri ganjaran untuk diri anda. Jika cara ini boleh mengurangkan tekanan, kenapa tidak?

Dalam satu kajian menyatakan setiap dari 1 jam daripada waktu yang dihabiskan menonton televisyen, harapan hidup kita berkurang sebanyak 22 minit. Pakar mentafsirkan iaitu ketika duduk di atas sofa. Jadi bangunlah setiap dari 1/2 jam dan berjalan kaki.

Manusia bukan robot, badan juga memerlukan rehat yang secukupnya. Orang dewasa memerlukan sekurang-kurangnya 7 jam waktu tidur setiap hari. Kurang tidur atau kurang rehat boleh menyebabkan anda lebih cepat terasa letih dan ‘pendek usia’.

Pakar menyarankan untuk tidur lebih cepat apabila badan anda terasa letih atau kurang bertenaga. Rehatkan badan anda secukupnya, tapi jangan pula terlebih tidur. Jangan lupa, tidur di tempat kerja di dalam waktu bekerja juga tidak baik untuk gaji anda.


9 Tabiat ‘Tangkai Jering’ Bilionair Yang Boleh Dicontohi

Kita semua mempunyai impian untuk menjadi kaya raya dan hidup dalam keadaan tenang tanpa memikirkan wang di dalam dompet atau pun akaun bank sama ada cukup atau pun tidak, tetapi bukti ini membuktikan golongan orang kaya elit ini hidup dalam gaya hidup berjimat yang cukup menghairankan kita.

Berikut adalah tabiat jimat tahap dewa golongan elit ini.

1. Hidup bawah kemampuan sendiri.
Mark Zuckerberg, CEO dan juga pengasas facebook memilih untuk berpakaian ringkas. Contohnya, pakaian selalu dipakai oleh Mark Zuckerberg ialah sehelai jeans dan tshirt kelabu. Dia juga hanya memandu kereta bernilai £20,000.

2. Hidup di dalam rumah kecil
Warren Buffet, antara pelabur paling berjaya di dunia. Dia sangat terkenal dengan kesederhanaan. Masih tinggal di rumah yang dibeli 50 tahun dahulu di Omaha, Nebraska yang bernilai £21000 walaupun mempunyai hartanah lain.

3. Lupakan tentang “class”
Aim Premiji, dikenali sebagai Csar Indian IT Industry. Suka travel dengan bajet yang sedikit dan berjimat. Contohnya tidak menghuni hotel 5 bintang ketika sedang bercuti. Menggunakan pinggan kertas ketika majlis perkahwinan anaknya.

4. Menjaga pemakanan seharian.
Ingvar Kamprad, selain selalu memarahi orang lain yang tidak menggunakan kedua-dua belah kertas. Selalu makan meatball di kedai Ikea miliknya, ia juga untuk mengelakkan mengambil garam dan lada sachet bila makan.

5. Mengurangkan jumlah kasut
Michael Bloomberg, bekas Datuk Bandar New York ini menjadi tajuk bualan utama setelah mengesahkan yang dia hanya memiliki 2 pasang kasut kerja sahaja sejak sedekad lalu. Hanya menukar tapak sahaja.

6. Buat dua kerja, Gaji pertama untuk simpan.
Jay Leno, pelawak, pelakon dan selebriti TV terkenal di Amerika. Semasa zaman muda, dia membuat dua kerja. Bekerja di kedai mejual kereta dan gerai makanan segera. Dia membelanjakan satu daripada gaji dan menyimpan satu lagi gaji. Sehingga kini dia melakukan dua kerja iaitu sebagai selebriti TV dan stand-up comedy.

7. Mempunyai senarai barang runcit yang tetap.
T. Boone Pickens, pengerusi BP capital. Hanya membeli barangan keperluan runcit yang terdapat dalam senarainya sahaja. Dia juga meletakkan bajet yang tetap untuk mengelakkan membeli keperluan yang tidak diperlukan.

8. Hidup seperti tiada apa-apa.
Elon Musk, pengasas Space X dan juga kereta elektrik, Tesla. Sebelum Musk menjadi seorang jutawan, Musk cuba untuk hidup dengan 1 dollar sehari untuk menilai adakah dia mampu untuk hidup dengan 1 dollar tanpa makan gaji dan fokus pada impiannya. Ia ternyata berbaloi.

9. Beli apa yang perlu.
Seseorang yang pernah shopping bersama dengan Steve Job pernah menceritakan Job memilih untuk kesejukan daripada membeli baju sejuk yang baru. Ini kerana dia merasakan yang dia belum menggunakan baju sejuk sepenuhnya sehingga memerlukan dia beli yang baru


Tabik Hormat Kepada Seorang Gadis Malaysia Yang Menemui Jodohnya di China, Ini Kisah Yang Kita Jarang Jumpa

Seorang gadis Malaysia tiba di utara China untuk menemui kekasih hatinya dan berkahwin. Kisah pasangan ini menyentuh hati ramai penduduk di China kerana keadaan jodohnya dan keberaniannya menerima seadanya cinta hatinya. Moga mereka berdua bahagia hingga ke akhir hayat. Kisah ini berlaku pada tahun 2013.


Sekiranya Anda Sukakan Skrin Besar Anda Pasti Mahu Tablet Terbaru Dari Samsung Ini

Samsung pada pandangan kami ialah pengeluar tablet paling produktif di dunia. Jika anda lihat mereka bukan sahaja mampu menghasilkan tablet untuk Android malah tablet mengeluarkan juga tablet untuk Windows. Terkini, Samsung telah memperkenalkan Tablet terbaru dengan penggunaan abjad “A” iaitu tablet Galaxy Tab A.

Tablet Galaxy Tab A hadir dengan dengan dua variasi paparan skrin 8-inci untuk Galaxy Tab A dan juga 9.7-inci untuk Galaxy Tab A Plus, cip pemprosesan empat-teras Snapdragon 410, memori 2GB/3GB, kamera belakang 5-megapixel manakala kamera hadapan 2-megapixel, kapasiti bateri 4,200mAh, ruangan storan 16GB, sokongan 4G dan menggunakan sistem operasi Android 5.0 Lollipop serta antaramuka khusus TouchWiz.

Kedua-dua variasi tablet ini akan dijual mulai bulan April di Russia dahulu dengan harga 16,990 Rubles(RM1,014) untuk Galaxy Tab A manakala 20,990 Rubles(RM1,253) untuk Galaxy Tab A Plus.


Tablet Penuh Produktiviti, HUAWEI MatePad Pro 11 Sedia Ditawarkan Bermula 27 Ogos Ini

Bermula 27 Ogos ini, tablet paling ringan dan ternipis bagi kategori 11-inci, HUAWEI MatePad Pro 11 sedia ditawarkan secara rasmi buat pasaran Malaysia.

Hadir dengan sistem operasi Harmony OS 3, HUAWEI sedia menawarkan apa yang diperlukan para pengguna terdiri daripada golongan bisnes, pekerja mahupun para pelajar.

Dalam erti kata lain, model ini bukan sahaja ditawarkan sekadar tablet sahaja, malah turut ditawarkan bersama HUAWEI Smart Magnetic Keyboard dan juga HUAWEI M-Pencil dalam menawarkan produktiviti seakan menggunakan PC.

Mengulas mengenai aksesori yang ditawarkan, HUAWEI Smart Magnetic Keyboard hadir dengan keyboard bermagnet yang membantu pengguna mengbungkannya dengan mudah. Key caps yang tersedia pula sangat selesa untuk digunakan serta berbeza dengan magnetic keyboard yang tersedia di pasaran.

HUAWEI M-Pencil (2nd generation) pula bakal membantu mengguna untuk menulis, melukis atau melakar sesuatu dengan mudah. Ketepatan pada M-Pencil antara yang dipuji dalam membantu pengguna menyelesaikan tugasan menerusinya dengan lancar.

Oh ya, lebih menarik, HUAWEI M-Pencil ini turut menyokong pengecasan secara tanpa wayar yang secara tidak langsung memudahkan pengguna untuk membawanya kemana-mana sahaja.

Menerusi model pada kali ini, HUAWEI bukan sahaja memfokuskan kepada rekaan serta produktiviti, malah sokongan HUAWEI SOUND antara yang ditawarkan dalam memberikan kualiti audio yang jelas para pengguna.

Berbincang mengenai harga, model ini berjaya ditawarkan dengan harga berbaloi iaitu RM2,999 bagi model 8GB RAM dan 128GB ruang storan beserta sokongan WiFi. Model yang ditawarkan bersama 8GB RAM dan 256GB ruang storan beserta sokongan LTE sedia ditawarkan pada harga RM3,699.

Lebih menarik, HUAWEI sedia menawarkan hadiah istimewa buat para pembeli dengan penawaran HUAWEI M-Pencil (2nd generation), HUAWEI Smart Magnetic Keyboard dan juga hadiah HMS dengan jumlah jumlah keseluruhan mencecah RM1,400. Serius berbaloi!

Para peminat berpeluang mendapatkan HUAWEI MatePad Pro 11 seawal 19 Ogos ini apabila sedia ditawarkan secara rasmi. Ketahui lebih lanjut mengenai HUAWEI MatePad Pro 11 dengan klik di sini.

Ketahui lebih lanjut mengenai review penuh kami mengenai HUAWEI MatePad Pro 11 dengan klik pautan di bawah.

Nipis Dan Ringan, HUAWEI MatePad Pro 11 Tawarkan Saingan Hebat Dalam Pasaran Tablet

Dilengkapi Skrin Besar Dan Ringan, HUAWEI MateBook D16 Jadi Pilihan Golongan Bekerja


Ini Caranya Untuk Jadikan Tablet PerantiSiswa Sebagai Skrin Kedua Laptop

Baru-baru ini tular tentang penjualan semula tablet PerantiSiswa yang diberikan oleh kerajaan. Alasan yang diberikan adalah prestasi tablet yang tidak memberangsangkan. Bagaimanapun, tablet ini sebenarnya boleh bantu meningkatkan produktiviti pembelajaran anda.

Menerusi satu hantaran dimuat naik di laman Twitter oleh pengguna @qawithrev666, beliau telah berkongsi tips menarik yang buat para penerima tablet PerantiSiswa bagi memudahkan urusan pembelajaran mereka. Tablet ini sebenarnya boleh dijadikan sebagai skrin kedua laptop anda. Boleh ikut tutorial di bawah untuk lebih lanjut.

1. Muat turun Spacedesk ke dalam Windows.

2. Selepas itu, muat turun aplikasi Spacedesk ke dalam tablet PerantiSiswa yang digunakan.

3. Kemudian, anda perlu pastikan laptop mempunyai capaian internet.

4. Seterusnya, pergi ke bahagian Settings di Windows lalu klik Network & Internet dan aktifkan ciri Mobile Hotspot di laptop tersebut.

5. Pautkan tablet PerantiSiswa dengan Mobile Hotspot yang diaktifkan di laptop tersebut.

6. Buka SpaceDesk di PerantiSiswa anda dan klik pada ‘connection’ yang mempunyai alamat IP tersebut.

7. Tablet android anda kini sudah berjaya menjadi skrin kedua.

8. Akhir sekali, anda hanya perlu membuat tetapan mod paparan kepada extend dengan klik windows+P.

Menariknya, menerusi mod extend ini anda boleh mengalihkan aplikasi daripada laptop ke dalam tablet ini semudah drag sahaja. Malah, aplikasi ini akan aktif secara automatik untuk penggunaan yang seterusnya selagi anda tidak menyahaktifkannya.

Di sini, kami mahu mengingatkan kepada para penerima agar menggunakan tablet tersebut sebaik mungkin dan bukannya dijual semula. Inisiatif tablet ini dibuat oleh kerajaan atas dasar mahu membantu pelajar yang memerlukan dalam mengharungi sesi pembelajaran yang lebih lancar dan selesa.


Tabung Amal dUCk x Viva Palestina Malaysia Berjaya Kutip RM1 Juta Untuk Bantu Palestin

Pengasas jenama pakaian FashionValet dan dUCk, Datin Vivy Sofinas Yusof bukanlah satu nama yang asing dalam dunia fesyen tempatan. Malah, segala tindakan yang beliau lakukan juga sering kali menjadi tumpuan para media dan pastinya netizen.

Terbaharu, berikutan isu penindasan tentera Zionis terhadap rakyat Palestin yang semakin membarah, Vivy Yusof kembali menjadi perhatian apabila beliau dalam satu kenyataan meluahkan dan mengakui bahawa dirinya sukar untuk tidur malam apabila mengenangkan nasib dan penderitaan yang menimpa rakyat Palestin.

“Luluh hati saya setiap kali membaca berita mengenai apa yang terjadi di Palestin. Saya akui tidak dapat tidur malam kerana memikirkan apa lagi yang boleh saya lakukan untuk bantu mereka.

“Sebagai seorang ibu, amatlah tidak sanggup sekiranya saya melihat gambar atau video mengenai kanak-kanak kecil Palestin yang menderita di sana,” kata Vivy semalam dalam satu kenyataan media.

Lantaran itu, Vivy telah menggunakan segala platform miliknya bagi meningkatkan kesedaran dalam kalangan orang ramai mengenai isu ini. Beliau juga telah memulakan kutipan dana untuk meringankan beban rakyat Palestin melalui kolaborasi bersama badan NGO Viva Palestin Malaysia (VPM).

Menurut Vivy lagi, dalam masa dua hari, pihaknya dan VPM telah berjaya mengutip dana sebanyak RM1 juta. Kutipan ini telah menunjukkan sokongan kuat daripada orang ramai untuk membantu saudara-saudara kita di Palestin.

“Alhamdulillah, kami berjaya mengutip dana sebanyak RM1 juta dalam masa dua hari untuk membantu rakyat Palestin.

“Dana ini bukan sahaja disumbangkan oleh rakyat Malaysia bahkan ia termasuk mereka yang Islam dan bukan Islam dari Brunei, Singapura, Jepun, Australia, Filipina, Qatar, Jeddah, Amerika Syarikat, UK, Kazakhstan, Scotland, Emiriah Arab Bersatu, Arab Saudi, Jerman, Ireland, Sri Lanka dan Perancis,” kata Vivy lagi.

Difahamkan, dana ini akan disumbang dalam bentuk bantuan perubatan dan keperluan krtikal yang lain bagi keperluan rakyat Palestin yang terjejas ekoran peperangan ini. Anda yang berminat, boleh menderma melalui klik pautan di sini.

Dalam pada menderma, Vivy dengan jenama dUCk milknya juga akan melancarkan koleksi khas ‘The Palestin dUCK’ pada bulan Jun ini. Difahamkan, 100 peratus daripada jualan koleksi tersebut akan disumbangkan kepada VPM. Bukan sahaja memiliki busana fesyen berjenama dUCk, malah mereka yang membeli koleksi ini juga secara tidak langsung telah menderma untuk Palestin.

Model bagi jenama Dior, Bella Hadid dikecam kerana menyokong Palestin. Klik pada pautan di bawah untuk membacanya.

‘Tidak Tahu Malu!’ – Kerajaan Israel Kecam Bella Hadid Kerana Sertai Demo Sokong Palestin

Lantang Suarakan Isu Palestin, Instagram Beri Amaran Padam Akaun Heliza Helmi


Aktivis Muda Greta Thunberg Dicalonkan Untuk Nobel Peace Prize

Dua penggubal undang-undang Sweden telah mencalonkan aktivis perubahan iklim Greta Thunberg untuk Nobel Peace Prize bagi tahun 2020.

Ini merupakan kali kedua Thunberg dicalonkan untuk anugerah sama selepas beliau berjaya menangkap mata sejak memulakan protes di luar parlimen Sweden.

Jens Holm dan Hakan Svenneling, yang merupakan anggota Parti Kiri Sweden, berkata pada hari Isnin lalu bahawa Thunberg telah bekerja keras untuk membuka mata ahli politik kepada krisis iklim dunia.

Empat aktivis iklim muda, termasuk Thunberg, memberitahu para elit yang berkumpul di Forum Ekonomi Dunia di Davos bulan lalu bahawa orang yang berkuasa tidak cukup untuk menangani isu perubahan iklim.

Pada tahun 2019, Thunberg adalah antara empat orang yang dinamakan sebagai pemenang Anugerah Pencapaian Kanan, yang juga dikenali sebagai Nobel Alternatif. Beliau juga berjaya memenangi anugerah Time’s of the Year.

Dalam media sosial minggu ini, Greta turut mengumumkan kepada pengikutnya bahawa dia telah memohon namanya dan juga kata-kata sepanduknya – skolstrejk untuk klimatet, atau mogok sekolah untuk iklim di Sweden – didaftarkan tanda dagangan.

Ayahnya pernah mengeluarkan kenyataan kepada media bahawa dia gembir dengan anaknya, tetapi tidak sampai berbangga. Klik pautan di bawah untuk membaca dengan lebih lanjut.

Ayah Greta Thunberg Gembira Tetapi Tidak Bangga Dengan Anaknya

Pejuang Alam Sekitar, Greta Thunberg Dipilih Sebagai TIME’s Person Of The Year


Tabung Haji Dakwa Lebih RM22 Juta Dikeluarkan Untuk Tujuan Politik

Dua laporan polis dibuat Lembaga Tabung Haji (TH) melibatkan bekas Pengerusi Datuk Seri Abdul Azeez Abdul Rahim, bekas Ketua Pegawai Eksekutif, Tan Sri Ismee Ismail dan Datuk Seri Johan Abdullah serta beberapa pengurusan kanan lain berikutan penyelewengan dana milik TH.

Turut sama terlibat adalah Datuk Adi Azuan (Ketua Pegawai Operasi), Datuk Rozaida Omar (Ketua Pegawai Kewangan), Hazlina Mohd Khalid (Penasihat Undang-Undang) dan Rifina Md Ariff (Pengurus Besar Kanan, Perkhidmatan Korporat dan Harta Tanah).

Dalam satu kenyataan yang dikeluarkan semalam, TH berkata laporan pertama melibatkan Program Yayasan Tabung Haji (YTH) 2017, di mana dana berjumlah lebih daripada RM22 juta telah dikeluarkan untuk aktiviti politik.

Yayasan Tabung Haji yang ditubuhkan pada 2016 menerima sumbangan sebanyak RM7 juta daripada TH di mana yayasan ini diberi tanggungjawab untuk memberi bantuan serta sumbangan kemanusiaan kepada golongan kurang berkemampuan.

“Perkara ini bertentangan dengan Memorandum dan Artikel Persatuan YTH. Para pemegang amanah YTH ketika itu ialah Datuk Seri Abdul Azeez, Tan Sri Ismee, Datuk Seri Johan, Datuk Adi dan Datuk Rozaida,” kata kenyataan tersebut.

Dalam pada itu, laporan kedua yang dibuat ke atas Ismee, Hazlina dan Rifina adalah berhubung salah nyata dan menyembunyikan maklumat penting melibatkan penjualan saham TH pada 2012 sebanyak 95 peratus saham dalam PT TH Indo Plantations dipegang dua anak syarikatnya, TH Indopalms Sdn Bhd dan TH Indo Industries Sdn Bhd kepada PT Borneo Pacific dengan harga AS$910 juta (~RM3.8 bilion). PT TH Indo Plantations memiliki ladang kelapa sawit berkeluasan 83,000 hektar di Indonesia.

Kedua-dua laporan ini dibuat di Jabatan Siasatan Jenayah Komersial semalam. Ini merupan siasatan dalaman terbaru yang dibuat pengurusan terbaru TH ke atas transaksi yang mengelirukan oleh pengurusan yang terdahulu.


Tabung Haji Mahu Beli Menara 20 Tingkat Dengan Harga RM147 Juta

Sebuah menara pejabat 20 tingkat yang dikenali sebagai Menara VSQ1 akan dibeli oleh Lembaga Tabung Haji (TH) pada harga RM147 juta.

Pembelian yang dibuat daripada Bukit Damansara Development Sdn Bhd ini juga akan menyaksikan pulangan sebanyak 5.5 peratus berdasarkan perjanjian penghunian penuh dan penyewaan jangka panjang bangunan.

Pengarah Urusan Kumpulan dan Ketua Pegawai Eksekutifnya, Datuk Nik Mohd Hasyudeen Yusoff berkata kepada Awani bahawa pembelian ini turut merangkumi 1,060 tempat meletak kenderaan.

Majlis Menandatangani Tawaran Pembelian Menara VSQ1 ini turut dihadiri oleh Menteri di Jabatan Perdana Menteri (Hal Ehwal Agama), Datuk Dr Zulkifli Mohamad Al-Bakri; Pengerusi TH, Tan Sri Md Nor Md Yusuf; dan Presiden dan Ketua Eksekutif Johor Corporation, Datuk Syed Mohamed Syed Ibrahim.

Dr Zulkifli dalam satu kenyataan kepada Berita Harian berkata bahawa pelaburan ini mampu untuk membantu merancakkan sektor hartanah negara serta memberi pulangan yang baik kepada pendeposit.

Dia turut menambah bahawa tujuan utama TH melakukan pelaburan dalam sektor penting negara adalah bagi membantu mengembangkan simpanan pendeposit yang berhasrat menunaikan rukun Islam kelima.

Terdahulu, hibah Tabung Haji diumumkan dengan agihan pada kadar 3.05 peratus. Klik pautan di bawah untuk membaca.

Hibah Tabung Haji Diumumkan Dengan Agihan Pada Kadar 3.05 Peratus


Taco Bell Mahu ‘Tukar’ Makan Malam Anda Dengan Taco Percuma

Dari 12 Mei hingga 16 Mei dari jam 6 petang hingga 8 malam, Taco Bell Malaysia mahu anda ‘Tukar Ke Taco’ yang kini berlangsung di 25 pasaran di seluruh dunia.

Kempen ‘Tukar Ke Taco’ bertujuan untuk menukar makanan anda yang ‘biasa’ kepada sesuatu yang lebih fun iaitu taco.

A post shared by Taco Bell Malaysia (@tacobellmalaysia)

Syaratnya anda hanya perlu berbelanja lebih RM20 di mana-mana cawangan Taco Bell Malaysia untuk mendapat Crunchy Taco percuma ini.

Terdapat 7 buah restoran Taco Bell beroperasi di Malaysia iaitu di IOI Boulevard Puchong, Sunway Pyramid, Wangsa Maju, Setiawangsa, Tropicana Gardens Mall, Bandar Seri Permaisuri dan Cyberjaya.

Jadi anda boleh terjah mana-mana cawangan Taco Bell Malaysia sebelum 16 Mei ini. Untuk maklumat lanjut boleh ke laman rasmi Taco Bell Malaysia di sini.

Untuk lihat menu apa yang menarik di Taco Bell Malaysia, boleh klik pada pautan di bawah.

Set Masakan Mexico Yang Sedap Belaka Di Taco Bell Cyberjaya

Selepas Gelongsor Air, ESCAPE Penang Lancarkan ‘Zip Coaster’ Terpanjang Di Dunia


Tad Marine Resort, Pulau Tinggi, Johor Sebuah Pulau Peranginan Untuk Mencari Ketenangan

Tad Marine Resort, di bawah jajahan Mersing, merupakan satu-satunya resort yang terletak di Pulau Tinggi, Johor.

Pulau ini dapat diakses menggunakan feri dari Jeti Tanjung Leman.

Di resort ini, anda dihidangkan dengan pantai putih bersih, laut yang terbentang luas, langit yang membiru dan gunung ganang yang menghijau.

Kaya dengan flora dan fauna, anda pasti teruja untuk mendekati alam semulajadi di sini.

Pulau yang terpencil ini sesuai untuk mereka yang mencari tempat percutian yang menenangkan, jauh daripada kesibukan kota.

Terdapat kolam renang besar dan jakuzzi untuk kegunaan tetamu.

Terdapat 3 jenis bilik iaitu standard room, deluxe chalets dan deluxe suites, dengan pemandangan laut atau pemandangan taman.

Bilik-bilik yang luas dilengkapi katil yang selesa dengan kemudahan moden seperti TV LCD, Astro, penyaman udara, pengering rambut, air pancuran sejuk dan panas, dan kelengkapan peribadi.

Tad Marine Resort menawarkan pelbagai aktiviti kepada seisi keluarga.

Ini termasuklah sukan air seperti memancing, berkayak, berenang, juga menyelam skuba dan lawatan ke pulau-pulau.

Aktiviti yang popular di sini adalah snorkeling dan meredah hutan.

Snorkeling boleh dilakukan di pantai berdekatan atau di Pulau Lima, hanya 15 minit menaiki bot.

Atau anda boleh jungle trekking, menjejaki laguna dengan air terjun yang sangat jarang diusik. Perjalanan adalah selama 30 sehingga 45 minit dengan bantuan guide.

Anda juga boleh bermain bola sepak dan bola tampar pantai. Atau hanya berehat santai dengan segelas air oren segar sambil menikmati pemandangan pulau yang mengasyikkan.

Hubungi 03-8023 9009 atau layari laman web dan laman Facebook Tad Marine Resort untuk maklumat lanjut.

Anda juga boleh membuat tempahan di Tad Marine Resort melalui Agoda di sini.

BACA: Laguna Redang Island Resort, Terengganu Miliki Pemandangan Luar Biasa


Tadika Ini Berkembang Daripada 1 Ke 83 Rangkaian Dalam Masa 14 Bulan Dan Bagaimana Mereka Bermula?

Pendedahan: Kami berkolaborasi dengan Tadika ABS dalam mempromosikan rangkaian Tadika ABS (Ainon Business School) kepada pengusaha pengusaha tadika dan ibu bapa di Malaysia. Kami sangat memilih dengan siapa kami mahu berkolaborasi dan kami akan sentiasa berterus terang kepada anda terlebih dahulu.

Rangkaian Tadika ABS telah bermula pada 2014 dengan 23 buah tadika, kini memasuki 2015 dengan 83 buah tadika. Peningkatan mendadak sebanyak 400% ini menjadikan rangkaian Tadika ABS antara rangkaian tadika yang paling pantas berkembang di Malaysia. Di bawah kami sediakan cerita bagaimana idea rangkaian Tadika ABS bermula. Read on..

Semuanya bermula pada tahun 2013, apabila seorang nenek usahawan tua, puan Ainon Mohd dibantu oleh seorang bekas pekerja korporat dan bekas usahawan yang tidak begitu berjaya dan beberapa anak muda memulakan sebuah syarikat, PTS HIR consulting. Matlamat asalnya untuk beri khidmat nasihat bisnes kepada orang ramai.

Seorang pengusaha 7 buah tadika yang sangat penat dan kurang motivasi selepas 12 tahun membangunkan bisnesnya pergi mendapatkan khidmat mereka untuk bisnes keduanya, modul sains kanak-kanak. Harapannya agar bisnes ini tidak menjadi seperti bisnes sebelumnya. Lambat berkembang dan sangat memenatkan. Pengusaha ini terdetik minta nasihat selepas membaca wall posting usahawan tua itu.

“Sebagai pembina bisnes, kita ini hanya bina bisnes itu. Untuk kerja rutin, kita ada staf yang kita hire untuk jalankan kerja-kerja kita. Hinggalah sampai satu masa, kita perlu hire seorang MBA untuk meneruskan bisnes pertama. Jadi kita boleh beralih ke bisnes kita kedua.” – Posting Facebook daripada Puan Ainon ini tergiang-giang di telinga pengusaha itu.

Dua orang strategist dihantar oleh Puan Ainon setelah pengusaha tersebut mengirimkan mesej mengadu tentang masalah yang dihadapinya. Seterusnya, dua hari sesi bisnes coaching diadakan termasuklah belajar tentang Business Model Canvas dan sistem Ghanimah. Penstrukturan semula telah dijalankan termasuk penurunan kuasa, perkenalan sistem Ghanimah dengan fokus bisnes yang lebih jelas.

Selepas pulang dari bercuti, pengusaha itu tergamam apabila tadikanya beroperasi lebih bagus tanpa kehadiran dia.

“Cara tadika itu dipersiapkan lebih baik dari saya handle sendiri!”

Pengusaha itu dijemput menyertai PTS HIR consulting (kini dikenali ABS consulting) untuk beri khidmat nasihat kepada pengusaha tadika yang lain. Tujuannya agar lebih banyak tadika dapat diuruskan dengan lebih baik dan berkembang maju dengan cara pengurusan ala korporat.

Hinggalah pada satu hari, pertemuan bersama beberapa pengusaha tadika lain mendedahkan banyak pengusaha dibebani dengan kerja-kerja rutin hingga mengabaikan tugas utama mereka. Isu tipikal yang mereka hadapi.

“Sekiranyalah kita boleh ambil burden pengurusan itu supaya tadika fokus buat marketing dan beri perkhidmatan terbaik & berkualiti untuk ibu bapa.” Puan Ainon tiba-tiba beri cadangan.

Semua terdiam. Tidak pernah dilakukan orang idea ini. Beberapa siri perbincangan berjalan yang akhirnya konsep pengurusan berpusat dan open partnership dilihat mampu mengambil alih beban pengusaha dan mengurangkan kos perbelanjaan tadika dengan berkongsi sumber.

“Tadika ABS lah! Tadika Ainon Business School?”

“Jadi modul di tadika ini mesti ada modul keusahawanan.” sambung Puan Ainon dengan yakin.

Dan semua mata tertumpu kepada seorang financial planner.

Kini, Modul Kelab ‘Araf, sebuah modul keusahawan lahir hasil inspirasi dari hartawan Abdul Rahman bin ‘Auf. B untuk diajarkan ilmu duit dan dunia bisnes kepada kanak-kanak seawal usia 4 tahun.

Nota: Pendaftaran Rangkaian Tadika ABS masih dibuka setiap hari Isnin hingga Jumaat pada jam 9.00 pagi sehingga 6.00 petang, manakala hari Sabtu pada jam 9.00 pagi hingga 1.00 petang. Sebarang pertanyaan hubungi 011-3290 9393 atau 03-41012376 untuk maklumat lanjut.


Tidak Sangka, Kecil-Kecil Pun Sudah Begini

“Puan, eh Cikpuan, saya nak jagung satu cawan.”

Tersenyum-senyum penjual di kedai. Mungkin beliau pun kaget mendengar anak kecil seawal 4 tahun memanggil beliau dengan gelaran tuan dan puan.

Begitulah antara kisah yang diceritakan oleh ibu pelajar Tadika A.B.S.

Cikgu Izzah seorang guru yang banyak pengalaman mengajar kanak-kanak tadika. Setiap masalah dan kerenah anak-anak sudah banyak dilalui.

Dia juga tahu apa yang anak-anak mahukan dan bagaimana mengendalikan mereka.

Pada Hari Terbuka tadika untuk pendaftaran baru sesi 2015, ramai ibu bapa dan anak-anak datang ke tadika untuk mendapatkan maklumat berkenaan pembelajaran yang ditawarkan.

“Anak saya ni sangat degil, cikgu. Puas kami melarang dia tapi dia buat juga.”

“Anak saya ada masalah bertutur. Hati saya risau. Bila saya cuba ajarnya di rumah, dia selalu hilang tumpuan.”

Begitulah antara keluhan ibu bapa kepada Cikgu Izzah.

Cikgu Izzah sedia maklum dengan perkara itu.

Situasi yang sentiasa berlaku juga ialah anak-anak ini takut mencuba perkara baru dan sering memberontak sehingga menyebabkan ibu bapa pening kepala dengan mereka.

“Mari cikgu bacakan buku cerita ini kepada Tuan Muda dan Cikpuan Muda.”

Begitulah kata beberapa orang guru lain di Tadika A.B.S yang sedang cuba membiarkan dan mendorong anak-anak ini membiasakan diri di tempat baru.

Ibu bapa yang hadir, berasa sedikit canggung dengan panggilan guru-guru kepada anak-anak mereka.

Cikgu Izzah yang menyedari hal itu, menerangkan kepada mereka.

“Di tadika ini kami panggil anak-anak dengan panggilan Tuan Muda dan Cikpuan Muda kerana kami mahu memuliakan mereka dengan panggilan yang baik. Panggilan yang baik ini menjadikan diri mereka rasa dihargai.”

Hari Terbuka berlalu dengan pendaftaran 25 pelajar baru. Sesi persekolahan akan bermula tidak lama lagi.

Beberapa bulan berlalu, Minggu Penilaian pelajar pun tiba.

Ibu bapa yang hadir menemui Cikgu Izzah dan berkongsi pengalaman mereka.

“Cikgu, sekarang ini bila Tuan Muda berjumpa dengan orang yang lebih tua, dia dengan rela hatinya bersalaman dengan mereka tanpa disuruh.”

“Cikpuan Muda selalu bersemangat beri salam selepas pulang dari tadika.”

“Tuan Muda selalu bantu saya di rumah. Saya rasa terharu sangat-sangat, cikgu,”

Perkara seperti ini sering diberitahu oleh ibu bapa pelajar kepadanya. Bahasa dan Budaya Melayu Tinggi yang diamalkan sangat memberi impak kepada anak-anak di tadikanya.

Tadika A.B.S menggunakan Bahasa Melayu Tinggi sebagai bahasa ilmu. Bahasa Inggeris digunakan sebagai bahasa komunikasi dalam subjek Bahasa Inggeris.

Di negara-negara berbahasa pengantar Bahasa Inggeris, anak yang berkomunikasi dalam bahasa ibunda selain Bahasa Inggeris sejak kecil cenderung menguasai lebih banyak bahasa yang mana ini merupakan satu kelebihan kepadanya. Minatnya terhadap penguasaan bahasa lebih bertambah.

Menurut Professor Angelina Kioko dari United States International University, Nairobi, Kenya; di negara-negara yang mana Bahasa Inggeris merupakan bahasa kedua, ibu bapa dan masyarakat cenderung menggalakkan pembelajaran dilakukan di dalam Bahasa Inggeris lantas terus meninggalkan bahasa ibunda. Dengan alasan, mahukan anak-anak yang lebih bijak.

Sedangkan kajian menunjukkan sebaliknya. Ini bersandarkan kepada beberapa faktor:

1. Pembelajaran bukan bermula di sekolah.

Pendidikan anak-anak adalah bermula sejak lahir. Ia termasuklah pembelajaran melalui pengalaman.

Lantas, pendidikan di sekolah adalah kesinambungan yang diatur secara lebih berstruktur.

Apabila masuk ke sekolah, anak berkenalan dengan rakan yang asing baginya, suasana asing, guru yang asing. Malahan, bahasa asing.

Ini cenderung menggalakkan kepada pembelajaran berasaskan ‘Teacher-centred’ yang mana anak cuma menerima arahan dari guru.

2. Anak yang belajar dalam bahasa ibunda lebih minat belajar.

Ini kerana, pembelajaran dalam bahasa yang biasa digunakan anak menjadikan mereka mudah memahami dan menambahkan keyakinan di dalam pelajaran.

Ia menggalakkan pembelajaran berpusatkan anak-anak iaitu ‘Learner-centred’.

Seterusnya, anak menikmati pembelajaran yang lebih dekat dengan jiwanya.

Kesimpulannya, penggunaan bahasa ibunda di dalam kelas membantu melancarkan proses peralihan di antara rumah dan sekolah.

Ia bermaksud anak akan lebih banyak terlibat di dalam proses pembelajaran dan pembangunan literasi asas.

Ia juga mendorong kepada kreativiti, inovasi dalam persiapan seorang guru.

Selain mendapat sokongan dari masyarakat yang seterusnya membantu dalam kestabilan emosi.

Secara ringkas, ia menggalakkan hasil pendidikan yang lebih baik.

Selain elemen bahasa, elemen budaya turut diterapkan kepada anak-anak kecil ini.

Projek Kurma Ventures, adalah satu projek sedekah dari anak-anak kecil, Tuan Muda dan Cikpuan Muda pada bulan puasa.

Tuan Muda dan Cikpuan Muda akan diminta untuk bergotong-royong menyiapkan bungkusan kurma untuk diberikan kepada masyarakat awam setempat.

Ada yang memilih untuk mengetuk pintu kejiranan tadika, ada pula yang memilih untuk bergerak dari satu premis ke satu premis bertemu dengan orang pejabat yang sedang bertugas untuk memberi sedekah dan beramah mesra.

Ada yang melawat balai polis juga, bila lagi dapat peluang keemasan begini!

Penggunaan Bahasa Melayu Tinggi ini dipraktikkan oleh Tuan Muda dan Cikpuan Muda apabila bertemu dengan orang awam yang bakal mereka hulurkan bungkusan kurma itu.

Tunduk hormat itu perlu apabila bertemu dengan generasi yang lebih berumur. Ucapan salam dan terima kasih sentiasa menjadi mainan di bibir mereka.

Kebanyakannya, penerima kurma merasa kagum dengan kosopanan dan adab tinggi yang dibawa oleh kanak-kanak bijak ini.

Masakan tidak, tanpa mengira pangkat, kerja atau umur, semua orang digelarkan dengan panggilan mulia itu.

Tidak kira, jika mereka seorang pemandu bas atau tukang sapu sampah sekalipun. Tersenyum simpul dan berbunga hati mereka yang mendengar.

Alhamdulillah, didikan separuh tahun di Tadika A.B.S mula menampakkan hasil positif dalam diri Tuan Muda dan Cikpuan Muda.

Pada 4 Februari 2016, Tuan Muda dan Cikpuan Muda mempelajari erti bersedekah. Sempena Tahun Baru Cina, Tuan Muda dan Cikpuan Muda telah memberi buah limau kepada orang awam.

Menggunakan Bahasa dan Budaya Melayu Tinggi mereka memberikan buah limau, “Sudikah tuan/ puan menerima buah limau ini. Selamat Tahun Baru Cina.”

Antara maklum balas daripada seorang warga berbangsa Cina.

Tuan Muda: Kami dari Tadika ABS Generasi Anugerah.

Tuan: Wahhhh.. banyak baguslah ini tadika. Kecil-kecil pun sudah ajar mereka beri pada orang tua. (Sambil bercerita kepada rakannya dan memberi beribu pujian kepada Tuan Muda dan Cikpuan Muda.)

Tersenyum-senyum, Tuan Muda menjawab, “Terima kasih tuan.”

Tuan Muda dan Cikpuan Muda digelarkan kepada pelajar setiap hari. Panggilan yang sama dikembalikan kepada ibu bapa dan tetamu yang berkunjung ke tadika setiap hari, Tuan, Puan dan Cikpuan.

Ia panggilan yang membuatkan mereka rasa mulia, dihormati serta bahagia.Ia suatu panggilan yang membuatkan anak-anak ini punyai rasa keyakinan diri tersendiri. Malah ada yang kata terasa dipanggil seperti anak raja!

Guru-guru di Tadika A.B.S juga percaya kepada kebolehan Tuan Muda dan Cikpuan Muda sesuai dengan umur mereka.

Ini jelas kelihatan kepada Tuan Muda dan Cikpuan Muda berusia 6 tahun ketika Hari Apresiasi Bakat pada tahun lepas.

Sebelum pelajar-pelajar boleh menghasilkan persembahan begini, self esteem anak-anak ini dinaikkan dahulu. Usaha ini bukan kerja 1 hari atau 1 minggu. Ianya bermula dari awal tahun lagi.

Lihatlah bagaimana yakin dan berani Daie Ashri beraksi (salah satu watak dalam persembahan ini).

Sebagai ibu bapa, melihat anak menjadi aktif, bijak lagi santun adalah sangat membahagiakan.

Anak-anak membesar, belajar perkara baru, pandai menghormati ibu bapa dan orang sekeliling, berkembang fizikalnya, akalnya dan sahsiahnya, sudah cukup buat kita rasa berbangga.

Yang kurik itu kundi,
Yang merah itu saga,
Yang baik itu budi,
Yang indah itu bahasa.

Sertai Tadika ABS yang memiliki 75 cawangan di seluruh negara. Layari laman web Tadika ABS, FB Tadika ABS atau hubungi 011 1323 2239 melalui WhatsApp untuk maklumat lebih lanjut.


Baru 6 Tahun, Bagaimana Anak Ini Buat Ibunya Gembira

“Syukur sangat saya hantar Dani ke Tadika *tuut* (sensored). Banyak perubahan yang ditunjukkan.”

Demikianlah kata seorang Puan Hartini, bercerita tentang anak beliau, Dani, yang bersekolah di sebuah tadika di Pengkalan Chepa.

Ternyata keputusan beliau menghantar anaknya ke tadika itu memberi hasil positif.

“Dulu dia mengamuk apabila tak dapat bermain gajet. Uish, tak boleh berenggang, mesti mengamuk sakan sampai saya pula yang stress.”

“Salah kami juga, sebab biarkan dia hampir 24 jam dengan gajet.”

“Sekarang, Alhamdulillah. Bila saya minta dia kembalikan gajet, dia menurut, tak bantah pun. Paling-paling dia akan tanya, ‘Pukul berapa Dani boleh main?'”

“Dengan senang hati saya jawab soalan itu. Siapa tak gembira kan, anak mendengar kata. Subhanallah.”

Budi bahasa, budaya kita. Sopan santun, amalan mulia.

Santun adalah salah satu didikan teras di tadika tempat Dani belajar.

Tadika yang dimaksudkan adalah Tadika ABS Pengkalan Chepa, iaitu sebahagian daripada Rangkaian Tadika Aktif Bijak Santun (ABS) yang mempunyai 75 cawangan di seluruh Malaysia.

Budaya sopan santun diajar kepada anak-anak, agar menghormati tidak kira lelaki atau perempuan, muda atau tua, tanpa mengira warna kulit dan bangsa.

Latihan demi latihan diberi buat Tuan Muda dan Cikpuan Muda daripada awal usia, agar santun itu lahir dari hati yang tulus dan ikhlas dan bukannya dibuat-buat.

“Rajin ikut abah solat, hafaz bacaan dalam solat, ayat lazim dan zikir. ‘Kenapa abah tak tunggu Dani?’ itu ayat wajib bila ditinggal abah untuk ke masjid,” sambung Puan Hartini bercerita tentang anaknya, Dani.

“Apabila solat sama-sama di rumah, siap berdiri di depan nak jadi imam.”

“Rupa-rupanya Dani selalu jadi imam di tadika. Bukan main kuat lagi suaranya baca bacaan dalam solat, sejuk hati ummi. Alhamdulillah.”

Begitulah anak-anak di Tadika ABS. Mereka belajar dari perbuatan, hingga terserap nilai-nilai baik di dalam diri. Bukan teori sahaja.

Nampak mudah, tetapi di sebalik aktiviti dapur ini tersimpan 1001 nilai yang tidak terungkap.

Sebelum makanan dimasak, pelajar-pelajar belajar tentang ilmu hisab.

Dari mana telur datang? Bagaimana beras dihasilkan? Bahan-bahan bukan datang terus dari pasaraya. Ada banyak kerja di belakang tabir.

Seterusnya, mulakan langkah dengan Bismillah. Mohon Allah berkati makanan yang disediakan.

Tema pembelajaran berkait makanan, sering menghiburkan. Tuan Muda dan Cikpuan Muda teruja mencuba pengalaman baru.

Belek bahan-bahan yang ada, menghidu aroma makanan dan minuman yang dimasak bersama.

Selain merangsang 5 deria rasa, anak-anak kecil ini diajar bekerjasama.

Sungguhpun hanya eksperimentasi mudah dilakukan bersama Tuan Muda dan Cikpuan Muda, seperti membuat sandwich, burger, dan jus air, ianya umpama ahli kimia sedang membuat eksperimen di makmal sains bagi mereka. Ya, ianya adalah kerja serius bagi anak-anak muda ini.

Dan akhirnya, setelah sabar berusaha, di hujung kelas anak-anak merasa hasil tangan mereka sendiri.

Ia adalah kejayaan diri yang amat membanggakan. Ia adalah peluang yang amat berharga.

“Sekarang Dani selalu terangkan dan memuji bila dia ungkapkan kata-kata sayang ummi,” sambung Puan Hartini lagi.

“Saya memang selalu luahkan rasa sayang pada anak-anak dan ajar anak-anak luahkan perasaan mereka.”

“Tetapi sekarang lain. Apabila Dani luahkan rasa sayang, mesti dia akan terangkan.”

“Dani saaaayang ummi sebab ummi pandai masak, pandai itu… pandai ini…,” kata Dani.

“Banyak pula sebabnya. Kadang-kadang rasa sweet. Kadang-kadang rasa nak menangis sebab touching,” Puan Hartini menambah cerita.

Selain bijak berkata-kata, pelajar-pelajar ABS diajar pandai mengurus diri.

Itulah dialog dari filem lagenda P. Ramlee yang tidak asing lagi buat kita.

Seawal usia, anak-anak yang dididik untuk membantu kerja-kerja rumah seperti membasuh, menjemur, melipat dan menyusun pakaian mereka, sebenarnya sedang mempelajari sesuatu yang lebih dalam.

Motor-motor halus dirangsang. Jari jemari kecil diperkenalkan kepada fabrik-fabrik berbeza seperti sutera, kapas, crepe dan banyak lagi.

Setiap jenis fabrik punya cara untuk dibasuh dan dijaga dengan teliti.

Ia sesuatu yang baru buat anak kecil kita. Ajar sahaja mereka dari kecil. Mereka mampu menghadam ilmu itu. Usah pandang rendah dengan kemampuan mereka.

Setiap aktiviti pakaian daripada membasuh, menjemur dan melipat memerlukan langkah-langkah berbeza, dan ini merangsang minda suci anak-anak untuk berfikir secara logikal dan kritis. Terasa seperti seorang detektif sedang menyelesaikan misteri.

Apabila mereka tahu akan penat suatu proses kitaran mendapat pakaian bersih itu berlaku, mereka akan lebih berhati-hati untuk mengotorkan pakaian mereka sendiri.

Pakaian itu pelindung kita hari-hari. Tanggungjawab menjaga baju, bukan setakat milik ibu, tetapi menjadi milik bersama.

Atas inisiatif itu jugalah, permainan sambil belajar sukan Tadika A.B.S tahun 2016 melibatkan pakaian sebagai salah satu ujian untuk Tuan Muda dan Cikpuan Muda lulus dan menang mendapat hadiah yang disediakan.

Ini cara inovatif Tadika ABS untuk membantu meringankan beban ibu bapa di rumah. Ceria berbakti, itulah dia anak-anak tadika ABS!

Tema haiwan adalah satu cara mendekatkan pelajar-pelajar dengan alam natural atau alami.

Ia adalah antara bulan yang ditunggu-tunggu oleh Tuan Muda dan Cikpuan Muda di Rangkaian Tadika ABS.

Ada 4 sub-topik yang ditekankan pada bulan kesedaran haiwan iaitu:

1. Haiwan ternakan
2. Haiwan liar
3. Hidupan laut
4. Haiwan peliharaan saya

Namun, pembelajaran tidak terhad kepada sub-topik yang diberikan sahaja. Ramai tenaga pengajar yang mengajar lebih daripada itu.

Ada yang cukup kreatif untuk membuat pameran haiwan di tadika sendiri, ada yang membawa Tuan Muda dan Cikpuan Muda keluar ke zoo berhampiran, ada juga yang membuat aktiviti seni berkaitan haiwan.

Melihat haiwan merangkak, mengesot, melompat dan berjalan membuatkan mereka berfikir tentang kebesaran Ilahi.

Siapa pula yang mampu mencipta haiwan sedemikian selain Allah yang Maha berkuasa.

Budaya berfikir inilah yang cuba diterapkankan melalui pembelajaran si kecil di semua Rangkaian Tadika ABS di seluruh Malaysia.

Setakat hari ini, impaknya terhadap anak-anak amat luar biasa.

Sesungguhnya, dunia haiwan terlalu luas dan menarik!

“Sekarang Dani mudah faham dan suka bercerita.”

“Kalau dahulu saya kena bertanya untuk Dani bercakap, tetapi sekarang belum sempat bertanya, awal-awal lagi diceritanya perkara-perkara menarik yang terjadi di tadika. Ayatnya lengkap, sebutannya fasih.”

“Dani juga tidak lokek berkongsi. Sebagai abang sulung, saya rasa sikap ini sangat penting untuk sahsiahnya.”

“Dahulu Dani tidak pandai berkongsi, suka berebut dan akhirnya bergaduh atau merajuk. Tetapi sekarang, apabila beli sesuatu, dia mesti ingatkan saya atau abahnya untuk belikan untuk adiknya sekali.

“Jika bermain atau tonton video di handphone, tentu diajaknya adik-adik atau kawan-kawan sekali. Subhanallah.”

Suka berkongsi, adalah satu nilai yang diajar di dalam Kelab Araf, iaitu komponen pembelajaran keusahawanan di Rangkaian Tadika ABS.

Apabila berkata tentang keusahawanan, ramai juga ibu bapa terperanjat, katanya, “Saya bukannya mahu jadikan anak saya peniaga.”

Tetapi di sebalik itu, terdapat nilai-nilai positif yang boleh diambil, tidak kira sama ada anak-anak menjadi doktor, peguam, usahawan atau saintis kelak.

Antara kemahiran yang dipertingkatkan melalui aktiviti Kelab Araf:

1. Kemahiran membuat keputusan & penyelesaian masalah

Antara konsep yang ditekankan dalam aktiviti Kelab ARAF adalah membezakan kehendak dan keperluan.

Dengan menggunakan katalog pasar raya, mereka dilatih memilih antara kehendak dan keperluan.

Mereka juga dibawa ke pasar raya atau kedai runcit berhampiran bagi menjalani amali konsep yang dipelajari.

Sekiranya tidak dibawa keluar, guru-guru akan membawa contoh barang-barang sebenar kehendak dan keperluan untuk melatih mereka membezakan kedua perkara ini.

Dalam situasi ini, anak-anak akan belajar membuat keputusan dan menyelesaikan masalah.

Menelusuri sejarah wang, aktiviti sistem barter dibuat sebagai salah satu cara melatih mereka berunding.

Apabila kedua belah pihak bersetuju, maka barang kepunyaan masing-masing akan bertukar tangan.

Melihat wajah masing-masing yang tersenyum riang apabila berjaya menukarkan apa yang ada di tangan dengan apa yang diingini, ia petanda baik ilmu yang diajarkan guru dapat diserap ke dalam diri mereka.

3. Kemahiran kolaborasi & bekerja dalam kumpulan

Aktiviti yang disusun dalam 11 topik Kelab ARAF ini menekankan konsep kerjasama di dalam kumpulan.

Simulasi jualan contohnya dibuat dengan menghasilkan kuih raya sendiri.

Mereka bekerjasama untuk menghasilkan kuih raya yang sedap untuk dijual kepada orang ramai atau kepada ibu bapa sendiri.

Ibu bapa juga sangat seronok dan menyokong aktiviti ini.

Konsep mencari rezeki ini memberikan gambaran kepada anak-anak bahawa pentingnya usaha yang berterusan serta sentiasa yakin kepada Allah, Maha Pemberi Rezeki.

Semakin lama mereka mengikuti aktiviti yang dijalankan setiap minggu, semakin terserlah sifat kepimpinan dan boleh menjalankan aktiviti dengan arahan yang minimum.

Bahasa Melayu Tinggi yang merupakan budaya di Tadika A.B.S menambah lagi kekuatan apabila program Kelab ARAF dijalankan.

Anak-anak di Tadika A.B.S membahasakan diri dan pelanggan dengan panggilan yang mulia dan terhormat. Pelanggan rasa suka dan dihargai.

Ia refleksi kepada keseluruhan imej negara suatu hari nanti. Rakyat Malaysia, rakyat yang berbudaya tinggi.

Dalam belajar berniaga, matematik bukan lagi kira-kira satu dua tiga dan sekadar lagu yang perlu dihafal sahaja. Ia menjadi signifikan kerana ada untung rugi yang perlu mereka ambil kira di situ.

Antara topik yang diperkenalkan adalah kelebihan infak, sedekah dan zakat. Topik ini diperkukuh dengan aktiviti luar kelas seperti ‘Kurma Ventures‘. Mereka gembira memberikan kurma sebagai tanda terima kasih dan bersedekah dengan kurma yang manis.

Berseronok dengan wang, bukan sahaja untuk kepentingan diri sendiri, malah untuk menjadi seorang Jutawan dan Hartawan Budiman sebagaimana Saidina Abdul Rahman bin Auf.

“Sebagai ibu, tak dapat saya ungkapkan betapa bersyukurnya saya dengan perkembangan Dani.”

“Alhamdulillah, Allah gerakkan hati saya memilih Tadika ABS yang telah membantu membentuk dan memberikan pendidikan awal yang terbaik untuk anak saya.”

“Terima kasih tak terhingga buat Puan Wan dan cikgu-cikgu Tadika ABS Pengkalan Chepa (Panchor, Kemumin) yang sangat memahami. Insya Allah, ada rezeki saya tak akan teragak-agak untuk menghantar adik-adik Dani ke Tadika ABS nanti.”

Kenali lebih lanjut tentang Rangkaian Tadika ABS dalam 2 artikel ini juga: Tidak Sangka, Kecil-Kecil Pun Sudah Begini dan Kenapa Kecil-Kecil Lagi, Anak Ini Sudah Diajar Nilai Berdikari Dan Keusahawanan.

Sertai Tadika ABS yang memiliki 75 cawangan di seluruh negara.

Hubungi 011 1323 2239 (WhatsApp) atau layari laman web Tadika ABS dan Facebook Page Tadika ABS untuk maklumat lebih lanjut.


Kenapa Kecil-Kecil Lagi, Anak Ini Sudah Diajar Nilai Berdikari Dan Keusahawanan

Semalam, selepas pulang dari klinik, saya bawa anakanda, Cikpuan Muda Syuhada, ke kedai untuk membeli penyangkut baju.

Di kedai itu terdapat beberapa jenis permainan dan barangan lain.

Saya bertanya pada Cikpuan Muda Syuhada jikalau dia berminat membeli permainan.

Lalu beliau menjawab tak payah beli. Cikgu kata tak perlu. Beli yang perlu sahaja.

Selepas cakap begitu, semua barang yang saya sentuh dan tengok dia kata tak payah beli, itu tak perlulah Mama.

Tiba-tiba beliau ternampak satu jenis permainan, senapang air.

Beliau pun berkata, “Ha, yang ni kena beli sebab ini perlu. Syuhada’ belum ada lagi tembak-tembak air macam ni.”

Cikpuan Muda Syuhada yang berusia 5 tahun adalah anak kepada Puan Anisa Sorga.

Melalui Kelab Usahawan ‘ARAF di Rangkaian Tadika ABS, Cikpuan Syuhada belajar tentang menguruskan diri dan wang.

Ini termasuklah kemahiran asas mengendalikan kemahuan diri sendiri, menangguhkan kepuasan, memahami keperluan dan kehendak, dan nilai wang.

Diajar nilai duit dan nilai keusahawanan.Anak-anak diajar membuat aktiviti menyeronokkan bersama duit.

1. Sedikit tetapi untung
2. Banyak infak
3. Usaha berterusan
4. Yakin kepada Allah

Bermain sambil berlatih memanggil rakan-rakan dengan panggilan mulia, Tuan Muda dan Cikpuan Muda.

Seronok belajar, bina nilai keusahawanan dalam suasana budaya santun.

“Nilai keusahawanan? Nak latih jadi usahawan ke cikgu?”

Nilai keusahawanan ni bermaksud, melatih anak-anak :

1. Berfikiran kreatif dan inovatif
2. Sentiasa memperjuangkan kebenaran
3. Menghormati orang lain
4. Berintegriti
5. Sentiasa ingin membantu orang
6. Bekerjasama,

Dan banyak lagi nilai-nilai murni yang menjadi bekalan anak-anak di masa hadapan. Semasa kita mungkin sudah tiada lagi di sisi mereka.

Secara ringkasnya, anak-anak diajar untuk hidup secara kreatif dalam menghadapi cabaran masa hadapan yang penuh dengan ketidaktentuan.

Modul keusahawanan diterapkan melalui pembelajaran Kelab ARAF.

Di Tadika A.B.S kami menekankan iman sebelum tulis dan baca.

1. Jangan takut selain Allah
2. Jangan minta selain daripada Allah
3. Jangan sembah selain Allah

Guru-guru dilatih mengamalkan teknik mendorong tingkah laku positif dengan membanyakkan pujian ke atas usaha dan hasil kerja.

Siapa yang bangun pagi tadi gosok gigi? Siapa yang sebelum ke sekolah bersalam dengan ayah ibu? Siapa yang masuk ke tadika susun kasut?

Siapa yang melakukan semua yang cikgu sebut, Allah dan Nabi sayang. Malaikat berebut-rebut mendoakan tuan muda dan cikpuan muda.

Emosi pelajar dijaga agar mereka membesar dengan suasana positif. Bukankah itu yang kita mahukan buat anak-anak kita? Anak yang sihat di luar dan dalam.

Apabila anak-anak seronok, mudahlah guru-guru mengajarkan kemahiran 4M membaca, menulis, mengira dan menaakul.

“Melentur buluh biarlah dari rebungnya.”

Anak-anak seawal usia 4 tahun mungkin tidak mengetahui nilai wang. Apa yang dapat dibeli dengan RM1, kuih tiga biji atau alat permainan.

Aktiviti menabung memupuk nilai kesabaran dan nilai berjimat, menunggu RM1 bertambah menjadi RM10 dan mungkin menjadi RM100.

Semuanya bermula dalam diri anak-anak, rajin menabung, bertambah untung.

Anak-anak bercerita tentang tabung masing-masing. Dalam pelbagai bentuk dan warna.

Teruja para pelajar hadir ke sekolah pada pagi ini bersama tabung masing-masing.

Apabila mereka berseronok, mereka belajar.

Tuan Muda melakukan simulasi sistem barter dengan bimbingan guru. Di sini, Tuan Muda dan Cikpuan muda diajar berdialog ketika melakukan simulasi tersebut.

Tuan Muda Harraz : Boleh saya tukar ubi kayu saya dengan beras awak?

Tuan Muda Wafi : Boleh saya tukar beras saya dengan kambing awak?

Cikpuan Muda Fathiyyah : Tidak boleh sebab saya sayang kambing saya.
(Sistem barter tidak berlaku.)

Tuan Muda dan Cikpuan Muda diberi peluang merasai pengalaman menjual hasil kraf buatan mereka sendiri.

Duit hasil jualan akan dimasukkan ke dalam tabung masing-masing.

Pelajar-pelajar diberi pendedahan dari awal cara membuat nasi lemak, cara membungkus sehinggalah kepada cara hendak menjualnya.

Terdengar Tuan Muda Hadi berkata, “Seronoknya jual nasi lemak, nanti dapat duit boleh masuk tabung”.

Rangkaian Tadika ABS menawarkan Modul Keusahawanan KELAB ‘ARAF di mana kanak-kanak seawal 4 tahun didedahkan tentang wang dan bisnes.

Ini adalah antara usaha mempersiapkan Tuan Muda & Cik Puan Muda menghadapi masa hadapan mereka.

1. Adab berjual beli
2. Akad jual beli (saya jual, saya beli)
3. Ayat sopan ketika melayan pelanggan

Sambil buat, guru akan terus ‘prompt’ sama ada secara fizikal dengan membantu penjual cilik mengepit makanan bagi yang belum mahir. Bagi yang masih menggunakan bahasa pasar, guru akan terus menunjukkan contoh.

“Mari beli mari beli, Tuan nak beli apa”, kata Cikgu Salwa.

“Kalau perempuan, sebutlah Puan”, kata Cikpuan Muda Iyman yang sudah bersekolah di sini sejak 4 tahun.

Beberapa hari lalu, saya bawa balik buku-buku Upin Ipin yang belum ada di pasaran. Saya tahu anak saya Cik Puan Muda Damia pasti suka.

Kelmarin, ikutilah perbualan dalam kereta semasa mengambilnya pulang dari sekolah.

Damia : Ibu, Damia tunjuk buku tu pada kawan-kawan dalam kelas. Ada yang nak. Jadi Damia ambil nama mereka beserta nombor telefon ibu mereka. Nombor ibu Damia beri pada mereka untuk ibu mereka telefon ibu. Sudah ada 3 set yang mereka nak. Tapi mereka tidak boleh buat keputusan. Jadi bolehkah ibu tolong telefon ibu mereka maklumkan.

Sambil menyerahkan kertas yang tertulis nama dan nombor telefon kawan-kawannya.

Mula-mula saya dengar tapi tak sangka dia serius apabila malam ini ada ibu yang mesej saya bertanyakan buku itu.

Sedangkan hari ini juga kita sudah melihat kepentingan mempunyai nilai-nilai keusahawanan, inikan pula untuk generasi anak-anak kita.

Walaupun tidak menjadi usahawan, nilai-nilai murni yang dipelajari bakal melengkap anak-anak kecil yang bakal menjadi pelapis doktor, guru, peguam dan pemimpin masa hadapan.

Sertai Tadika ABS yang memiliki 75 cawangan di seluruh negara. Layari laman web Tadika ABS, FB Tadika ABS atau hubungi 011 1323 2239 melalui WhatsApp untuk maklumat lebih lanjut.

Baca juga bagaimana Tadika ABS menyemai Budaya dan Bahasa Melayu Tinggi dalam artikel ini.


Barangkali Inilah Tadika Paling Seronok Di Dunia

Melihat video penerangan berikut yang dilakukan oleh Takaharu Tezuka di TEDxKyoto, arkitek yang bertanggung jawab ke atas seni bina tadika di Tokyo ini buat kami berharap agar idea ini juga boleh di realisasikan di Malaysia.

Menurut Takaharu, kanak-kanak gemar berlari dalam bulatan, oleh itu jangan kongkong mereka dan usah terlalu melindungi anak-anak. Kanak-kanak perlu dibiarkan sekali sekala jatuh dan rasa sakit kerana ini akan mengajar mereka untuk berjuang dalam hidup.

Bahagian bumbung tadika sengaja direka untuk dijadikan tempat kanak-kanak bebas berlari dan memanjat pokok dalam suasana menyeronokkan. Manakala tingkap pula sengaja dijadikan tempat untuk kanak-kanak mengendap dan mengintai dari atas.

Kita ikuti penerangan Takaharu Tezuka ini tentang bagaimana beliau menggabungkan seni bina arkitek dan psikologi keibu-bapaan sewaktu mereka bentuk tadika ini.

Achitecture is capable in changing this world, life of the people and life of the childrens – Takaharu Tezuka.

BACA: Tadika Ini Berkembang Daripada 1 Ke 83 Rangkaian Dalam Masa 14 Bulan Dan Bagaimana Mereka Bermula?

LIKE dan FOLLOW Vocket di Facebook serta Instagram


Taehyung BTS Pakai Baju Melayu Pemberian Peminat Dari Malaysia

Peminat tegar K-Pop pastinya mengenali Kim Taehyung atau V dari kumpulan BTS lebih-lebih lagi baru-baru ini nama Taehyung menjadi sebutan di Malaysia gara-gara beliau tampil memakai sepasang baju melayu Aaron Aziz dari Jakel. Turut mendapat perhatian ialah Kim Seok-Jin atau Jin yang juga menggayakan kurta yang dihadiahkan oleh Syahirah Adila Zainudin dan Siti Sofheia.

I JUST WOKE UP AND THISBIS HAPPENING OH MY GOD 😭😭😭 tae is wearing baju melayu that i bought for him OH MY GOD.AND JIN WORE THAT JIMIN'S KURTA OH GOD 😭😭😭😭NOW I CAN DIE PEACEFULLY THANKS GOD .BY BAJU MELAYU AARON AZIZ JAKEL JUGAK LMAO #iVoteBTSBBMAs @BTS_twt pic.twitter.com/zxEr5JPGWK

— ADEL IS CRAY FOR TAE (@peskytae) May 19, 2018

JIN PAKAI KURTA JAKEL AARON AZIZ @peskytae BAGI I DONT KNOW IF I SHOULD LAUGH OR CRY BUT BABY CONGRATS HE WORE YOUR GIFT 😂😭@BTS_twt #iVoteBTSBBMAs pic.twitter.com/B6gVFuIqYk

Syahirah dan Siti Sofheia sanggup berbelanja hampir RM400 termasuk kos penghantaran ke Korea Selatan semata-mata ingin memberikan hadiah kepada bintang hallyu pujaan mereka. Sehingga kini Tweet tersebut berjaya meraih 13,000 retweet daripada peminat BTS. Menurut Syahirah, dia dan juga rakannya menerima pertanyaan daripada peminat BTS dari luar negara mengenai baju tersebut.

Taehyung wears the baju melayu we sent to him.WHAT I DO TO DESERVE THIS @BTS_twt #IVoteBTSBBMAs #FakeLoveFriday pic.twitter.com/bcTB3gk8T7

— Sylleblossom🐯🌸@final (@tae_tyrus) May 19, 2018

Usaha mereka mendapat perhatian daripada pengeluar baju tersebut yang turut berterima kasih kerana mengangkat martabat baju melayu di mata dunia. Dikhabarkan dua gadis ini juga mendapat ganjaran daripada pihak Jakel sebagai tanda terima kasih.

Hai @tae_tyrus could chwck ur DM. Thank you

— Gedung Tekstil Jakel (@JakelTextile) May 19, 2018

Mungkin selepas ini ada peminat yang akan menghantar baju kurung pula untuk artis K-Pop wanita. Manis mata memandang.


7 Aktiviti Ini Sesuai Untuk Keluarkan Tenaga Anak Anda Yang Hiperaktif

Anak hiperaktif perlu menyalurkan tenaganya dalam pelbagai bentuk aktiviti. Maka, berikut 7 permainan dan aktiviti yang boleh bantu anak yang hiperaktif ‘sibuk’ dan kekal bermotivasi. Ia juga boleh mendidik anak untuk kawal diri.

Kebaikan silat, taekwondo, karate atau apa jua seni mempertahankan diri adalah anak boleh menyalurkan tenaga yang banyak itu dengan cara yang betul.

Selain itu, ia dapat juga membantu anak untuk menumpukan perhatian dan menenangkan minda kerana dapat bantu anak fokus, dan bina keyakinan diri.

Aktiviti sukan seperti bola sepak, bola keranjang, bola tampar, baseball dan badminton merupakan antara aktiviti yang terbaik untuk anak hiperaktif kerana ia melibatkan banyak pergerakan dan tenaga.

Anak akan banyak bergerak dan menggunakan otot-ototnya. Ia membuatkan anak lebih fokus dan dapat menggunakan tenaga dengan maksimum. Sukan sebegini antara lain dapat latih anak tentang semangat berpasukan, kesukanan dan persaingan.

Aktiviti berlari juga boleh diamalkan jika tiada kesempatan atau peluang melakukan sukan luar. Anak juga lebih sihat dan ceria.

Muzik merupakan salah satu cara yang bagus untuk relaks dan bertenang. Dengan mendengar muzik, kedua-dua otak kiri dan kanan digunakan secara aktif.

Justeru, otak menjadi lebih tenang dan menyebabkan anak boleh lakukan pelbagai tugasan dan menyimpan maklumat dalam otak dengan lebih efektif.

Sebaiknya anak diberi peluang untuk belajar alat muzik kerana ia akan memahirkan anak dalam kawalan diri. Jika anak terlibat dalam pasukan pancaragam atau koir, secara tak langsung belajar kerja berpasukan juga.

Aktiviti berenang memerlukan banyak tenaga. Cuba dedahkan anak hiperaktif dengan sukan ini. Gerakan yang pelbagai dalam renang boleh bantu anak salurkan tenaganya ke tempat yang betul. Melalui aktiviti ini, anak juga dapat melatih disiplin diri.

Persembahan teater memerlukan banyak latihan, koordinasi, memori yang tajam, keyakinan di atas pentas dan kemahiran berkomunikasi. Juga mengasah bakat pengucapan awam. Anak hiperaktif boleh belajar sisi kreatif di dalam dirinya dan belajar mengikut arahan selain bekerja dalam satu pasukan.

Tanpa kita sedar alam sekitar mempunyai tarikannya tersendiri dalam mempengaruhi kelakuan anak. Sesekali dedahkan anak kepada aktiviti yang dekat dengan alam sekitar, anak pasti sukakannya!

Salurkan tenaga anak hiperaktif dengan cara bereksplorasi melalui trekking, hiking, memanjat batu, berdayung ataupun melihat semalu di halaman rumah. Aktiviti mencabar begini bantu mereka gunakan tenaga dengan optimum.

Permainan seperti Scrabble, catur, menyuai padan gambar antara permainan yang bagus untuk otak. Boleh cuba dedahkan anak dengan permainan berbentuk begini untuk latih mereka duduk di satu-satu tempat dan fokus.

Selain itu, permainan seperti susunan blok sehingga jadi satu objek atau menarik keluar blok daripada susunan blok-blok tinggi juga menarik untuk anak hiperaktif.

Kebaikan lain permainan sebegini adalah untuk membina keyakinan dan minat, selain meningkatkan daya tumpuan terhadap sesuatu.

Ini hanya aktiviti-aktiviti cadangan. Sekiranya anda ada aktiviti lain yang berkesan, anda boleh kongsikannya di ruang komen atau menghantar artikel di sini.


TAG Heuer Akan Melancarkan Model Edisi Terhad Sempena Ulang Tahun Ke-50

Ikon jam tangan Monaco, TAG Heuer yang bakal menyambut ulang tahun ke-50 beliau tidak lama lagi nampaknya bakal mengeluarkan sebuah jam tangan khas bersempena dengan ulang tahun kelahiran beliau.

Model yang bakal dilancarkan ini juga bakal diperkenalkan bersama sebuah buku yang didatangkan sekali. Buku yang dimaksudkan adalah Superstar Paradoxical yang akan mendedahkan populariti Monaco di kalangan peminat jam dan kejayaan jam tangan tersebut yang menentang spekulasi umum yang menganggap jam tangan tersebut merupakan jam tangan sukan pada suatu ketika dahulu.

Buku Superstar Paradoks ini juga akan mengandungi gambar dan lakaran jam tangan yang tidak pernah dilihat sebelum ini bersama dengan beberapa kisah khas yang ditulis oleh pemilik-pemilik Monaco yang terkenal dan pengantar khas oleh H.S.H Prince Albert II dari Monaco.

Model edisi terhad ini bakal didatangkan bersama kotak jam tangan segi empat, muka jam yang berwarna biru, jarum detiknya yang berwarna merah dan biru dan butang suis untuk penetapan waktu.

Introduced on March 3rd, 1969 at press conferences held simultaneously in Geneva and New York City, the development of the #HeuerMonaco was announced as the world’ first automatic chronograph. #Monaco50 #Calibre11 #Chronomatic50

A post shared by  TAG Heuer (@tagheuer) on Mar 3, 2019 at 1:03am PST

Bukan sahaja ikon Monaco yang berada di dunia jam ini, akan tetapi TAG Heuer Monaco juga terkenal dalam perlumbaan automotif, hasil popularitinya daripada watak Steve McQueen di dalam filem 70-an Le Mans.

Buku yang berjudul Superstar Paradoks dan jam tangan edisi terhad Monaco ini bakal berada di setiap cawangan jam tangan TAG Heuer serta turut boleh dibeli secara atas talian bermula Mei ini.


Jam Tangan TAG Heuer Edisi Khas Buat Peminat Setia ‘Kingsman’

Nak rasa seperti salah seorang agen Kingsman sebenar? Anda mungkin boleh beli jam tangan edisi khas ini. Sempena Kingsman 2: The Golden Circle yang akan berada di pawagam bulan September ini, TAG Heuer berkolaborasi dengan filem Kingsman untuk model Tag Heuer Connected Modular 45.

Berbeza dengan jam TAG biasa, TAG Heuer Connected ini merupakan jam tangan Android, di mana permukaan jam tangan ini mempunyai skrin sentuh sama konsep seperti Apple Watch. Jam TAG ini akan dipakai oleh agen dalam Kingsman 2 dalam melaksanakan misi mereka.

Ini antara spesifikasi Jam TAG Heuer Connected Modular 45; badan jam ini diperbuat daripada besi titanium dan seramik, kalis air, Bluetooth dan WiFi untuk Android Wear 2.0 dijanakan Intel Processor. Jam ini juga akan didatangkan dengan dua strap kulip berwarna coklat dan jingga yang boleh ditukar jika mahu.

TAG Heuer Connected Modular ini sudah boleh dibeli di laman Mr.Porter pada harga jualan USD3,650 (lebih kurang RM15,500). Sebagai perbandingan, harga Tag Heuer Connected edisi biasa beharga USD2,300. Harganya meningkat hampir dua kali ganda untuk edisi Kingsman ini.

Buat pengumpul tegar jam tangan mewah, jam ini mungkin sesuatu yang akan berada dalam koleksi mereka. Siap ada engraving logo Kingsman lagi di belakangnya. Memang bergaya. Jam ini akan mula dijual di butik TAG seluruh dunia bermula bulan hadapan. Nak bergaya seperti seorang agen, mestilah kena invest lebih kan?


Tahan Kenderaan Lain Mahu Ke Hospital, Tindakan ‘Marshal Skuter’ Undang Pertikaian Ramai

Walaupun sudah lama pihak PDRM menegaskan bahawa ‘marshal’ tiada kuasa untuk menyuruh pengguna jalan raya lain memberi laluan, lencongan dan hentikan kenderaan mereka, namun masih banyak lagi individu berdegil bertindak sebagai marshal untuk ‘melancarkan’ perjalanan konvoi tidak kira kereta mahupun motosikal.

Pada petang semalam seorang pengguna Facebook memuat naik rakaman video dashcam di mana dia terpaksa memberhentikan kenderaan di persimpangan jalan walaupun lampu isyaratnya sudah menunjukkan warna hijau, gara-gara ada seorang lelaki meletakkan motor skuter di persimpang itu dan mula ‘mengawal trafik’ untuk memberi laluan kepada konvoi terdiri daripada puluhan biji motor skuter yang lain.

“Konvoi bang. Jenis tak ada brek untuk berhenti di lampu isyarat. Orang nak pergi hospital pula yang kena tunggu bagi laluan dekat dia,” petik kapsyen hantaran Facebook itu.

Menurut salah satu komen netizen, kejadian tersebut dipercayai berlaku di persimpangan untuk menuju ke Hospital Pengajar Universiti Putra Malaysia (HPUPM).

Perkongsian video itu menjadi pertikaian warganet yang mana majoriti pengguna Facebook mengecam tindakan marshal dan konvoi tersebut. Bagaimanapun, sejumlah besar pengguna TikTok menyatakan tidak salah sekiranya kenderaan lain ‘menunggu sebentar’ sehingga motor skuter terakhir konvoi beredar dari jalan itu supaya tidak berlaku sebarang kemalangan.

Pada akhir video tersebut apabila motor skuter terakhir meninggalkan persimpangan itu, marshal tersebut mengarahkan perakam dashcam membelok untuk meneruskan perjalanan.

Dalam satu artikel sebelum ini, Ketua Polis Daerah Port Dickson memberi peringatan melalui dalam satu kenyataan rasmi yang dikongsikan melalui Facebook bahawa seseorang marshal tidak dibenarkan memberi apa jua arahan bagi tujuan menahan, memberhentikan kenderaan atau melencong kehadiran tanpa kehadiran mana-mana pegawai polis.


‘Tahan Lasak Juga Myvi’ – Orang Ramai Kecut Perut Lihat Rakaman Pokok Tumbang Mengejut

Pada hari Jumaat terakhir tahun 2021 baru-baru ini, dua buah kereta mengalami kerosakan akibat dihempap sebatang pokok tumbang di persimpangan empat berhampiran Masjid Usamah Bin Zaid di Wangsa Maju Seksyen 2.

Insiden yang melibatkan sebuah kereta Perodua Myvi dan Honda Civic terbabit telah dirakam oleh dashcam milik satu lagi pengguna jalan raya yang berada di belakang kedua-dua kenderaan tersebut.

Insiden tersebut telah menarik perhatian warganet yang berasa terkejut dan kecut perut apabila melihat pokok di tepi jalan itu tumbang secara tiba-tiba, lalu menghempap dua kenderaan yang sedang menunggu lampu isyarat merah.

A post shared by VOCKET Car Club (@vocketcarclub)

Tambah orang ramai lagi, nasib baik pemandu Myvi itu menggerakkan keretanya kehadapan sedikit, jika tidak sudah pasti pokok tersebut akan jatuh mengenai bahagian cermin hadapan dan boleh mencederakan penumpang di dalamnya.

Netizen juga berkongsi pendapat bahawa amat penting ketika waktu ini mendapatkan Perlindungan Tambahan Peril Khas di dalam insurans bagi membantu diri sendiri mendapatkan pampasan atas kerosakan kenderaan yang disebabkan oleh bencana alam seperti banjir, tanah runtuh, pokok tumbang dan pelbagai lagi.

Pada masa yang sama, orang ramai juga memuji ‘ketahanan’ model Perodua Myvi terbabit yang kelihatan masih utuh walaupun kereta hatchback itu dihempap batang pokok besar.

nasib baik pemandu dgn penumpang tak cedera …blh lak dia tumbang tang tu….uihhhh https://t.co/aL19CXmjua

— Unknow (@Nangbungnang) January 4, 2022

The weight of the tree distribute evenly antara dua kete tu. kalau satu je.. aduhh 🥺 https://t.co/cO5UiFSqNn

Dalam sesaat king anjak sikit kedepan jatuh pokok tu dkt seat blkg. Syukur https://t.co/CpvbGxaZim

Another reason to add Special Perils in your car insurance folks! https://t.co/ap4CApmGMO

— Tun 𝙈𝙖𝙣𝙖𝙜𝙚𝙧 Cuckoo 🧡 (@ZainatunAdilah) January 4, 2022

Nnti nk renew roadtax memang aku ambil laa bencana alam sekali. Mcm perlu sngt dah rasa nya sekarang 🥺 https://t.co/XSo03s4Jyv

Ok ambik insurans bencana alam utk kenderaan la tahun ni. https://t.co/rw8dj1dgTU

— Nazarin Napi🇲🇾🇲🇾🇲🇾 (@NazarinNapi) January 4, 2022

Memetik laporan Sinar Harian, Pusat Gerakan Operasi Jabatan Bomba dan Penyelamat (JBPM) Kuala Lumpur telah menerima panggilan kecemasan berhubung kejadian itu pada jam 4.45 petang.

Seramai lapan anggota bersama dua jentera dari Balai Bomba dan Penyelamat (BBP) Wangsa Maju dikejarkan ke lokasi. Pihaknya bertindak memotong dan mengalihkan pokok itu dengan bantuan Dewan Bandaraya Kuala Lumpur (DBKL).

Tambah pihak JPBM lagi, tiada mangsa dilaporkan cedera dan operasi tamat sepenuhnya pada jam 6.20 petang. Pokok tersebut tumbang susulan angin kencang dan hujan lebat yang melanda kawasan berkenaan.

Kejadian banjir yang berlaku pada Disember tahun lalu telah mengumpul tuntutan insurans sehingga RM3 bilion. Baca lebih lanjut melalui pautan di bawah.

Impak Pasca Banjir, Syarikat Insurans Kereta Berdepan Tuntutan Sehingga RM3 Bilion

Kerajaan Beri Baucar RM1,000 Untuk Mangsa Banjir Baik Pulih Atau Ganti Kenderaan


Tahan Lebih Daripada 3 Tahun, Huawei MateBook 14 Ini Akan Mengubah Hidup Anda

Jika anda dibesarkan dalam keluarga yang ramai mesti anda sudah biasa mendapat barang peninggalan abang atau kakak sekalian? Seronok bila dapat barang percuma!

Tapi yang tak seronoknya bila laptop pun anda dapat yang sudah dipakai, tak boleh guna untuk jangka masa panjang pulak tu! Terpaksalah kumpul duit untuk beli yang baru.

Sebelum membuat pembelian, penting untuk anda pertimbangkan 3 benda ni dulu. Pertama sekali, tahap ketahanan bateri. Kedua, seberapa laju ia boleh memproses data dan dalam masa 3 tahun lagi, laptop berkenaan masih berfungsi dengan baik atau bakal menjadi hiasan purba sahaja dekat rumah?

Biasanya proses pemilihan laptop lebih mudah kalau anda ada bajet yang banyak. Namun, agak sukar sekiranya anda hanya mampu untuk membelanjakan sekitar RM4000 dan ke bawah bagi sesebuah laptop tanpa perlu mengorbankan beberapa spesifikasi penting.

Kalau anda perasan, kebanyakan laptop yang digunakan untuk bermain game atau kerja-kerja penyuntingan video adalah jauh lebih mahal dan berat betul tak? Ini kerana ia dilengkapi dengan chipset berprestasi tinggi. Sementara kebanyakan laptop yang digunakan untuk kegunaan biasa di pejabat adalah lebih ringan dan nipis.

Bagaimanapun, Huawei kini tampil selangkah kehadapan dengan memperkenalkan komputer riba ultra-mudah-alih pertama dilengkapi dengan chipset beprestasi tinggi setanding apa yang digunakan untuk gaming laptop. Malah, ia juga didatangkan bersama AMD Ryzen™ 4000H Series Mobile Processor dan 16gb RAM! Hebat!

Sekarang anda tak perlu risau dah bila perlu berhadapan dengan kerja yang melibatkan gambar, video berskala besar, lukisan kejuruteraan mahupun permainan video 4A. Semuanya akan lebih lancar dengan HUAWEI The MateBook 14.

Ohh markah bonus! Sebab ia juga mempunyai dua kipas HUAWEI Shark Fin, ia merupakan sistem peleraian haba yang pantas tanpa menghasilkan sebarang bunyi bising yang boleh mengganggu fokus anda ketika bekerja. Fuhh dahsyat betul!

HUAWEI MateBook 14 adalah satu-satunya laptop seumpamanya yang mempunyai skrin sentuh penuh beresolusi 2K. Tak kisahlah sama ada anda menggunakan ia untuk menyunting gambar atau hanya menonton filem, semua ni akan jadi lebih jelas dengan resolusi paparan 2K FullView.

HUAWEI MateBook 14 juga membolehkan lebih banyak teks dipaparkan apabila anda menggunakan perisian pejabat dengan aspek nisbah 3:2. Selain itu, skrin HUAWEI MateBook 14 telah diiktiraf selamat oleh TÜV Rheinland kerana kebolehannya untuk mengurangkan bahaya blue light bagi melindungi mata anda.

Pernah tak anda sibuk sangat bekerja sampai tak perasan ada panggilan penting masuk ke telefon? Haa workaholics mesti selalu macam ini kan? Tapi sekarang dengan aplikasi Huawei Share anda boleh jawab panggilan secara langsung daripada laptop tanpa memerlukan sebarang kabel. Malah, anda juga boleh mengemas kini semua jenis fail dalam telefon pintar anda melalui laptop. Weh cool kan!

Siapa lagi yang rasa renyah bila kena masukkan kata laluan setiap kali nak hidupkan laptop? Dengan HUAWEI MateBook 14 semua itu sudah tidak diperlukan lagi! Sebab ia dilengkapi dengan pegimbas cap jari pada butang ‘Power’nya. Lebih cepat dan mudah!

Pengecas poket HUAWEI MateBook 14 betul-betul boleh dimuatkan dalam poket anda tau! Kecil dan mudah di bawa kesana-sini. Paling best pengecas ini juga boleh digunakan untuk peranti Huawei yang lain seperti tablet dan telefon pintar. Tak payah dah korang nak sumbat banyak-banyak kabel dalam beg lepas ni.

Mahukan laptop yang cantik atau ada spesifikasi hebat? Dengan HUAWEI MateBook 14 anda boleh dapat kedua-duanya sekali! Sebab ianya direka secara minimalis dengan perincian yang sempurna. Hadir dalam warna Space Grey, ia juga dilengkapi dengan badan yang diperbuat daripada aluminium berketahanan tinggi yang tahan lasak.

-1.49 Kg (berat)
-14 inci (lebar)
-15.9mm (tebal)

Macamana, puas hati tak dengan spesifikasi HUAWEI MateBook 14 yang sangat berkuasa ini ni? Memang inilah laptop yang anda perlukan. Harga murah, spesifikasi mantap. Tak ada alasan dah kenapa HUAWEI MateBook 14 bukan pilihan yang unggul.

Untuk sebarang maklumat lanjut mengenai HUAWEI MateBook 14, anda boleh terus ke laman web rasmi HUAWEI di sini.

Baca juga perkongsian lain kami mengenai Huawei Matebook 14 sebelum ini melalui pautan di bawah.

HUAWEI MateBook 14 Dibuka Untuk Tempahan Awal Mulai 26 Oktober Ini

3 Sebab Untuk Anda Beralih Ke HUAWEI MateBook 14 Yang Serba Lengkap

HUAWEI FreeBuds Studio, Fon Kepala Penuh Penggayaan Dengan Pembatalan Hingar Aktif